rwber Cap | cyflenwr gwneuthurwr o Taiwan dosbarthwr cyfanwerthwr\nRydych chi yma: Hafan-> cynhyrchion -> gromedau rwber -> rwber Cap\nTAI YUE ELECTRIC CO., LTD. yn y gwneuthurwr, cyflenwr ac allforiwr o arwain rwber Cap in Taiwan. Rydym yn defnyddio technoleg ymlaen llaw i'w prosesu, ac yn sicrhau ein cleientiaid am y perfformiad gorau posibl. Mae ein tîm ymchwil yn edrych am syniadau arloesol, yn derbyn heriau ac yn gweithio ar esblygu atebion sy'n seiliedig ar gynnyrch-angen. Rydym yn cynnig y cynhyrchion hyn am brisiau diwydiant yn arwain gan eu gwneud yn hynod o boblogaidd ymhlith ein cleientiaid. Os oes gennych ddiddordeb mewn unrhyw fodel un o'n cynnyrch, os gwelwch yn dda mae croeso i cysylltu â ni.


Parti Candy Coin Carnifal Darnia Cheat Offeryn AM DDIM\nParti Candy Coin Carnifal Darnia\nParti Candy Coin Carnifal Darnia – Twyllwyr Newydd\nCroeso! O Morehacks.net gallwch lawrlwytho'r gorau hacio offer AM DDIM a 100% yn ddiogel. Lawrlwythwch nawr hwn Parti Candy Coin Carnifal Darnia a byddwch yn dod yn y chwaraewr gorau!\nNodweddion Candy Parti Coin Carnifal Darnia\nTocynnau Spin Unlimited\nBariau Aur Unlimited\nGellir ei ddefnyddio ar Android, iOS, PC, Mac\nPeidiwch â gwneud yn ofynnol Jailbreak\nAM DDIM i lwytho i lawr\nFelly, gyda hyn feddalwedd newydd byddwch yn cael y pŵer i gael Darnau arian a Bariau Aur anghyfyngedig yn eich gêm. Gallwch brynu popeth rydych eisiau heb wario arian go iawn! Hefyd, gallwch anghofio am y gwerthiant yn-app. Gyda hyn Parti Candy Coin Carnifal Darnia Offeryn byddwch yn cael y pŵer yn y pen draw 100% AM DDIM! Mae'r offeryn twyllo yn gydnaws â holl ddyfeisiau Android a iOS. Hefyd gellir ei ddefnyddio ar PC neu Mac, ond y dull hwn yn gofyn am gysylltiad USB (Gwelwch y cyfarwyddiadau isod). Nawr mae'n amser i hacio Parti Candy Coin Carnifal!\nParti Candy Coin Carnifal Darnia yn hawdd iawn i'w defnyddio yn uniongyrchol ar eich dyfais symudol. Isod rydym yn cyflwyno eich beth mae'n rhaid i chi ei wneud am hacio Parti Candy Coin Carnifal ddefnyddio cyfrifiadur neu ddyfais MAC.\nCyfarwyddiadau Candy Parti Coin Carnifal Darnia – MAC & PC\nLawrlwythwch y Parti Candy Coin Carnifal Darnia Offeryn\nRhedeg y feddalwedd\nCysylltu eich dyfais i PC a dewiswch eich OS (Android / iOS)\nCliciwch ar ”Cychwyn” botwm\nPan fydd y broses darnia ei gwblhau datgysylltu y ddyfais a dechrau y gêm\nIsod gallwch weld y rhyngwyneb meddalwedd. Fel y gwelwch yn hawdd iawn i'w defnyddio. Gyda dim ond rhai cliciau gallwch darnia Parti Candy Coin Carnifal 100% rhad ac am ddim a diogel. Downlow yn awr y feddalwedd!


Adroddiad Sefyllfa Byd Natur 2019: Mae 17% o rywogaethau yng Nghymru mewn perygl o ddiflannu\nCyhoeddwyd 15/10/2019 | Diweddarwyd Ddiwethaf 27/05/2021 | Amser darllen munudau\nYn ôl adroddiad Sefyllfa Byd Natur 2019, mae bywyd gwyllt yng Nghymru yn parhau i ddirywio, ac mae’r canfyddiadau diweddaraf yn dangos bod 17% o rywogaethau yng Nghymru mewn perygl o ddiflannu.\nBeth yw adroddiad Sefyllfa Byd Natur?\nMae'r adroddiad yn rhoi darlun o statws bywyd gwyllt yn y DU, gan ganolbwyntio ar newidiadau mewn bioamrywiaeth a’r rhesymau dros y newidiadau hyn. Ymunodd cadwraethwyr ac ymchwilwyr o dros 70 o sefydliadau ag asiantaethau'r Llywodraeth i gynhyrchu'r adroddiad diweddaraf, sy’n dilyn yr adroddiadau blaenorol a gyhoeddwyd yn 2013 a 2016.\nMae’r adroddiad yn dweud ein bod yn gwybod mwy am fywyd gwyllt yn y DU nag am fywyd gwyllt yn unrhyw wlad arall, a hynny oherwydd ymdrechion enfawr y rhai sy’n cofnodi bywyd gwyllt yma. Yn ôl yr adroddiad, ers i’r gwaith gwyddonol o fonitro rhywogaethau'r DU ddechrau ym 1970, bu dirywiad o 13% yn niferoedd y rhywogaethau ym myd natur, ar gyfartaledd, ac mae 6% o'r gostyngiad hwnnw wedi digwydd yn ystod y degawd diwethaf. Ar gyfartaledd, mae dosbarthiad rhywogaethau'r DU wedi gostwng 5% ers 1970, ac mae 2% o’r gostyngiad hwn wedi digwydd yn ystod y degawd diwethaf. At ei gilydd, mae'r adroddiad yn dangos bod llai o fywyd gwyllt, a llai o rywogaethau, mewn llai o leoedd ledled y DU.\nBeth yw'r canfyddiadau allweddol?\nNewidiadau yn helaethrwydd y rhywogaethau\nErs 1970, mae 41% o rywogaethau’r DU wedi dirywio o ran niferoedd.\nErs y 1970au, gloÿnnod byw a gwyfynod sydd ymhlith y rhywogaethau sydd wedi dirywio fwyaf o ran niferoedd yn y DU. Gwelwyd gostyngiad o 16% a 25% yn y drefn honno. Mae niferoedd y rhywogaethau sy'n dibynnu ar gynefinoedd mwy arbenigol, er enghraifft y brith brown a’r glöyn llwyd , wedi gostwng tua 75%.\nOherwydd prinder data, nid oes ffigur cyfartalog cyffredinol ar gyfer newidiadau yn helaethrwydd y rhywogaethau bywyd gwyllt yng Nghymru.\nFodd bynnag, mae data ar gael ar gyfer rhai grwpiau: mae niferoedd y gloÿnnod byw wedi gostwng ar gyfartaledd yng Nghymru ers 1976, ond mae’r tueddiadau o ran niferoedd cyfartalog mamaliaid a rhai grwpiau o adar yn cynyddu.\nNewidiadau yn nosbarthiad rhywogaethau\nBu newidiadau mawr hefyd o ran lle mae bywyd gwyllt i'w gael. Er enghraifft, yn y DU mae dosbarthiad mamaliaid wedi gostwng 26% ers y 1970au. Mae bywyd gwyllt yng Nghymru hefyd i’w gael mewn llai o safleoedd, a gwelwyd gostyngiad o 10% yn nosbarthiad rhywogaethau ar gyfartaledd er 1970. Mae cyfradd y dirywiad hwn ddwywaith yn uwch na’r dirywiad yn nosbarthiad rhywogaethau drwy’r DU gyfan (5%).\nbob 6 rhywogaeth mewn perygl o ddiflannu; mae turturod a breision yr ŷd eisoes wedi diflannu o Gymru.\nMae mamaliaid tir Cymru hefyd yn dirywio; mae 13 o'r 44 rhywogaeth (32%) a aseswyd ar gyfer yr adroddiad mewn perygl o ddiflannu'n gyfan gwbl o Gymru, gan gynnwys y wiwer goch a llygoden y dŵr a oedd yn gyffredin iawn ar un adeg.\nMae nifer y rhywogaethau yng Nghymru sydd mewn perygl o ddiflannu wedi cynyddu ychydig ers adroddiad Sefyllfa Byd Natur 2016. Bryd hynny, roedd 7% mewn perygl o ddiflannu, o’i gymharu ag 8% yn 2019.\nBeth yw’r rhesymau dros ddirywiad bywyd gwyllt?\nMae'r adroddiad yn tynnu sylw at y ffactorau sy’n effeithio fwyaf ar ddiflaniad bywyd gwyllt, sy’n cynnwys dulliau o reoli ffermydd, rheoli coetir, llygredd sy’n deillio o wrtaith a phlastig, trefoli cynyddol, newid hydrolegol, y newid yn yr hinsawdd a rhywogaethau goresgynnol. Mae'n nodi mai’r newid yn yr hinsawdd a physgota sy'n cael yr effaith fwyaf ar fioamrywiaeth forol.\nNodwyd mai newidiadau mewn dulliau rheoli amaethyddol oedd y ffactor unigol fwyaf o ran ei effaith ar natur. Mae'r adroddiad yn tynnu sylw at y ffaith bod 72% o dir y DU yn cael ei ddefnyddio ar gyfer ffermio, ac 88% yng Nghymru ac, oherwydd hynny, mae llai o le i fywyd gwyllt fodoli yn rhydd o ddylanwad arferion amaethyddol. Mae newidiadau yn nulliau rheoli tir yng Nghymru wedi arwain at ddiflaniad dros 90% o gynefinoedd glaswelltir lled-naturiol ers y 1930au, gan effeithio er gwaeth ar rywogaethau sy'n dibynnu ar y cynefin hwn.\nMae'r adroddiad yn tynnu sylw at y gostyngiad yn y cyllid sydd ar gael a bod hyn wedi cyfyngu ar allu sefydliadau'r sector cyhoeddus i warchod natur ac atal dirywiad pellach. Mae'n nodi bod y Llywodraeth wedi buddsoddi £686m i hybu bioamrywiaeth yn 2008/09, ond bod hyn wedi gostwng dros 30%, i £456m, yn 2017/18.\nBeth mae hyn yn ei olygu i fywyd gwyllt yng Nghymru?\nEr bod yr adroddiad yn nodi bod y ffigurau yn “codi braw”, mae “lle i fod yn ofalus obeithiol”. Mae coetiroedd wedi cynyddu bedair gwaith bron ar hyd a lled Cymru, o 4% ar ddechrau’r 1900au i 15% heddiw. Mae nifer y ffwlbartiaid hefyd wedi cynyddu ers y 1930au pan oeddent yn brin iawn.\nAt hynny, mae amrywiaeth o fentrau cadwraeth wedi’u datblygu i helpu i adfer byd natur, er enghraifft Prosiect Coedwigoedd Glaw Celtaidd LIFE sy’n ceisio gwarchod a hybu Coedlannau Derw Atlantig Gorllewinol yng Nghymru.\nMae'r adroddiad yn tynnu sylw at ymdrechion sefydliadau cadwraeth ac unigolion i warchod rhywogaethau rhag iddynt ddiflannu. Er enghraifft, llwyddwyd i achub aderyn y bwn a'r glesyn mawr a oedd ar fin darfod o’r tir yng Nghymru.\nBle y nodwyd y mae angen gwella\nMae'r adroddiad yn egluro mai dim “rhannol llwyddiannus” fu’r cynlluniau amaeth-amgylcheddol yng Nghymru o ran eu hamcanion bioamrywiaeth. Drwy’r cynlluniau hyn, caiff ffermwyr eu talu am hybu byd natur a gwrthdroi’r dirywiad mewn bywyd gwyllt ar dir fferm. Mae’r cynlluniau wedi methu’n rhannol oherwydd bod dirywiad o 21% yn yr ardaloedd tir fferm sy'n cymryd rhan mewn cynlluniau amaeth-amgylcheddol ar y lefel uwch.\nEr bod 11% o dir yng Nghymru o fewn safleoedd sydd wedi'u gwarchod yn swyddogol at ddibenion cadwraeth natur, nid yw'r mwyafrif mewn cyflwr da nac yn cael eu rheoli'n dda o safbwynt bywyd gwyllt. Mae Polisi Adnoddau Naturiol (PDF, 967KB) Llywodraethau Cymru yn cydnabod ei bod yn hanfodol gwella’r modd y caiff y safleoedd gwarchodedig hyn eu rheoli, a hynny er mwyn creu rhwydweithiau ecolegol cadarn a all adfer natur a chreu buddion i bobl.\nMae'r adroddiad hefyd yn tynnu sylw at y ffaith bod angen mwy o waith i sicrhau bod y 139 o Ardaloedd Morol Gwarchodedig (MPAs) sydd wedi’u dynodi gan Lywodraeth Cymru yn cael eu rheoli'n effeithiol er budd byd natur.\nMae gan y DU, Cymru a’r cenhedloedd datganoledig eraill bolisïau a deddfwriaeth ar waith i warchod ac adfer byd natur. Yng Nghymru, mae hyn yn cynnwys Deddf yr Amgylchedd (Cymru) 2016, Deddf Llesiant Cenedlaethau'r Dyfodol (Cymru) 2015, a Chynllun Adfer Natur Llywodraeth Cymru\nMae Llywodraeth Cymru wedi paratoi Cynllun Morol Cenedlaethol Cymru - drafft sy’n cynnwys polisïau i gyflawni amcanion amgylcheddol gan gynnwys ehangu Ardaloedd Morol Gwarchodedig. Ar 29 Ebrill 2019, gwnaeth Lesley Griffiths AC, Gweinidog yr Amgylchedd, Ynni a Materion Gwledig, ddatganiad yn cyhoeddi ei bod yn argyfwng ar yr hinsawdd yng Nghymru ac mae gan Lywodraeth Cymru bolisïau ar waith i gyrraedd targedau a lleihau allyriadau carbon.\nEr bod gan Lywodraethau y DU a Llywodraeth Cymru amrywiaeth o bolisïau i warchod ac adfer byd natur, mae rhywogaethau wedi dirywio’n gyffredinol o ran niferoedd a dosbarthiad, ac mae tua 1 o bob 7 rhywogaeth mewn perygl o ddiflannu ar hyd a lled y DU. Mae adroddiad Sefyllfa Byd Natur 2019 yn dangos nad yw’r sefyllfa wedi gwella rhyw lawer ers adroddiad 2016. Yn ôl yr adroddiad hwn, mae natur yn y DU wedi dirywio mwy nag yn y rhan fwyaf o wledydd eraill y byd.\nErthygl gan Claire Stewart a Katy Orford, Ymchwil y Senedd, Cynulliad Cenedlaethol Cymru\n#Materiongwledig #NewidYnYrHinsawdd #TirweddauDynodedig #YMôraPhysgodfeydd


Canllawiau cyffredinol am Hawliau Tramwy Cyhoeddus\nOs byddwch angen rhagor o wybodaeth cysylltwch â’r tîm Hawliau Tramwy Cyhoeddus.\nOes gen i hawl i grwydro?\nYn gyffredinol, nac oes, dim ond ar dir Mynediad Agored a Thir Comin dynodedig a Grîn y Pentref. Ar Hawliau Tramwy Cyhoeddus, mae’n rhaid i chi aros ar y llwybr llinol dynodedig.\nA fyddaf i’n tresmasu os byddaf yn gwyro i ffwrdd oddi wrth lwybr sydd â Hawliau Tramwy Cyhoeddus wedi’u rhwystro?\nNa. Yn 1781 pennodd yr Arglwyd Mansfield reol am wyro naturiol “er daioni pobl yn gyffredinol mae pobl yn pasio i mewn i linell arall.”\nYdy hi’n wir fod hawl tramwy cyhoeddus yn dod i ben os nad yw’n cael ei ddefnyddio am 20 mlynedd?\nNa, dydy hyn ddim yn wir. Mae hawliau tramwy cyhoeddus yn parhau i fodoli’n amhenodol heblaw bod y tir y maent yn ei groesi’n cael ei ddinistrio (er enghraifft gan erydiad yr arfordir), neu ei ddileu gan broses gyfreithiol. Ond, mae’r gwrthwyneb yn wir, oherwydd gellir sicrhau hawl tramwy cyhoeddus o dan amgylchiadau penodol lle doedd dim o’r blaen os yw llwybr yn cael ei ddefnyddio am 20 mlynedd (Adran 53, Deddf Priffyrdd 1980) neu am lai o amser (os yw’n cael ei ddefnyddio’n ddigon aml) o dan y gyfraith gyffredin.\nPa mor llydan yw hawl tramwy cyhoeddus?\nDim ond yn achlysurol y mae’r map terfynol a datganiad yn nodi lled llwybr. Ond, weithiau mae tystiolaeth ddogfennol ddibynadwy sy’n dangos y lled. Os bydd y llwybr yn drac neu’n lôn ddofn, y lled fel arfer fydd y lled gyfan rhwng y gwrychoedd, waliau neu gloddiau.\nOes modd symud hawl tramwy cyhoeddus?\nMae modd i’r perchennog tir arallgyfeirio llwybrau troed a llwybrau ceffyl o dan y Ddeddf Priffyrdd 1980 neu o dan Ddeddf Cynllunio Gwlad a Thref 1990 (os oes rhaid symud yr hawl tramwy am fod datblygiad a chaniatâd cynllunio wedi ei roi). Gwelwch Sut allwn i ofyn am newid yn y map terfynol? i gael rhagor o wybodaeth.\nA fydd hawl tramwy newydd ei hawlio yn cael ei wella, ei darmacio, ei oleuo unwaith y mae ar y Map Terfynol?\nNa. Dywedodd Linley J “Dyletswydd syrfëwyr y briffordd yw cadw’r ffordd sydd wedi’i chlustnodi ar gyfer y cyhoedd mewn cyflwr sy’n ei gwneud yn ddiogel ac yn addas i draffig arferol” Burgess v Bwrdd Lleol Northwich (1880)Dolen allanol yn agor mewn ffenest newydd\nRydw i wedi reidio fy ngheffyl ar y llwybr erioed ond mae ganddo arwydd llwybr troed. Sut mae modd newid y llwybr fel ei fod yn llwybr ceffyl?\nMae’n bosibl newid statws hawl tramwy (e.e. o lwybr troed i lwybr ceffyl), er enghraifft os yw marchogion wedi defnyddio llwybr troed am flynyddoedd lawer heb gael eu herio gan y perchennog tir, efallai y byddai’n bosibl gwneud cais i ‘uwchraddio’r’ llwybr troed i lwybr ceffyl.\nRwyf wedi bod yn defnyddio llwybr ers blynyddoedd ac yn ddiweddar cafodd ei rwystro gan giât wedi’i gloi, ffens neu adeilad neu mae arwydd preifat newydd neu mae rhywun wedi fy stopio ac wedi dweud wrthyf am beidio defnyddio’r llwybr. Beth alla i ei wneud am hyn?\nGwiriwch a yw’r llwybr yn hawl tramwy ar y map.\nOs yw’r llwybr wedi’i gofnodi fel hawl tramwy cyhoeddus, cysylltwch â’r tîm Hawl Tramwy Cyhoeddus i roi gwybod am y broblem.\nOs nad yw’r llwybr wedi’i gofnodi ond mae wedi cael ei ddefnyddio ers 20 mlynedd neu fwy, efallai y byddwch eisiau gwneud cais o dan Adran 53, Deddf Priffyrdd 1980 i hawlio’r llwybr yn gyfreithiol.\nMae gen i broblem gyda llwybr ar fy nhir – ydy hi’n bosibl i mi drefnu i gau neu symud y llwybr?\nGallai perchennog tir wneud cais am orchymyn gwyro neu ddiddymu, er bod yn rhaid ateb meini prawf penodol ac mae caniatâd i’r cyhoedd gael cyfle i wrthwynebu. Cysylltwch â’r tîm Hawl Tramwy Cyhoeddus i gael rhagor o wybodaeth.\nDydy’r llwybr a ddefnyddiaf ddim i’w weld ar fy map. Ydy hyn yn golygu na ddylwn fod yn defnyddio’r llwybr?\nOs ydych yn defnyddio map Arolwg Ordnans mae’r rhain yn dangos hawliau tramwy cyhoeddus ond efallai bod newidiadau wedi digwydd i’r rhwydwaith ers cyhoeddi’r map Arolwg Ordnans. Mae’n syniad da i wirio’r map terfynol a’r datganiad, ond os ydych wedi bod yn defnyddio’r llwybr am nifer o flynyddoedd efallai y byddai’n bosibl ei ychwanegu at y map terfynol a’r datganiad.\nBeth yw gorchymyn addasu?\nNid yw’r map terfynol a’r datganiad yn gyflawn bob amser Efallai bod rhai hawliau tramwy heb eu cynnwys ar y map ac efallai bod llwybrau eraill wedi eu cofnodi’n anghywir gyda’r statws anghywir. Gallai’r gwallau yma gael eu cywiro drwy orchymyn addasu; sef proses ffurfiol sy’n addasu’r map terfynol a’r datganiad. Mae’r Cynghorau’n prosesu gorchmynion pan ddônt ar draws tystiolaeth i ddangos bod angen newid. Ond gallai’r cyhoedd gasglu eu tystiolaeth eu hunain a gwneud cais am orchymyn. Yn aml iawn, mae hyn yn cynnwys tystiolaeth y defnyddiwr, gan bobl sydd wedi defnyddio llwybr; a thystiolaeth ddogfennol, copïau o fapiau a dogfennau hanesyddol.\nYmhle alla i weld y map terfynol a’r datganiad?\nMae’r Map Terfynol a’r Datganiadau’n cael eu cadw yn Neuadd y Sir, Glanfa’r Iwerydd, Caerdydd CF10 4UW. Cysylltwch â’r tîm Hawl Tramwy Cyhoeddus\nYdy’r holl lwybrau ar Fapiau Arolwg Ordnans yn Hawliau Tramwy Cyhoeddus?\nNac ydyn. Mae llwybr sydd wedi ei ddangos ar fap Arolwg Ordnans yn dangos nodwedd ffisegol a arolygwyd ac nid yw’n rhoi statws cyfreithiol i lwybrau heb eu cofrestru.


Rhestr wirio ar gyfer labelu alergenau rhagofalus | Asiantaeth Safonau Bwyd\nRhestr wirio ar gyfer labelu alergenau rhagofalus\nRhestr wirio i helpu busnesau i ddeall pryd a sut i ddefnyddio labelu alergenau rhagofalus ar gynhyrchion bwyd.\nLast updated: 2 Rhagfyr 2021\n1. Nodi'r ffynonellau posibl o alergenau\n2. Nodi achosion o groeshalogi alergenau\n3. Amnewid neu gael gwared ar alergenau\n4. Gwahanu alergenau\n5. Glanhau pwyntiau croeshalogi alergenau\n6. Pryd i ddefnyddio labelu alergenau rhagofalus\n7. Sut i ddefnyddio labelu alergenau rhagofalus\nDylai busnes bwyd ddilyn y camau canlynol cyn defnyddio labelu alergenau rhagofalus (PAL) fel ‘gallai gynnwys’.\nMae hyn er mwyn sicrhau bod labelu alergenau rhagofalus yn cyfathrebu risg anosgoadwy o groeshalogi alergenau’n fwriadol nad yw busnes wedi gallu ei rheoli'n ddigonol.\nGall defnyddio labelu alergenau rhagofalus yn ddiwahân heb ddilyn y camau hyn gyfyngu ar ddewis bwyd i ddefnyddwyr sydd ag alergedd bwyd neu orsensitifrwydd i fwyd. Gall hyn, yn ei dro, gyfyngu ar eu diet yn ddiangen ac effeithio ar eu hiechyd ac ansawdd eu bywyd.\nGall defnyddio labelu alergenau rhagofalus generig heb ddilyn y broses hon, fel defnyddio label generig ‘gallai gynnwys alergenau’, gamarwain defnyddwyr.\nGall hyn arwain at ddiffyg ymddiriedaeth yn y rhybudd, a defnyddwyr yn cymryd risgiau er mwyn ehangu eu dewis bwyd, gan arwain at adweithiau alergaidd niweidiol annisgwyl.\nMae gennym ni wybodaeth fanylach ar labelu alergenau rhagofalus yn ein canllawiau labelu alergenau rhagofalus.\nRydym ni wedi darparu rhestr wirio i helpu busnesau i ddeall pryd a sut i ddefnyddio labelu alergenau rhagofalus ar gynhyrchion bwyd:\nYstyriwch unrhyw ffynonellau posibl o alergenau yn y bwydydd a'r cynhwysion sy'n mynd i mewn i'ch safle.\nYstyriwch ble y gellid tynnu neu amnewid alergenau yn y cynnyrch bwyd. Er enghraifft, gallai hyn olygu defnyddio hadau pabi yn hytrach na hadau sesame.\nEwch ati i adolygu gwybodaeth am alergenau rhagofalus gan eich cyflenwyr a chofiwch drosglwyddo’r wybodaeth hon i’r defnyddiwr terfynol. (Gwnewch yn siŵr eich bod chi’n holi’r cyflenwr am yr wybodaeth hon os ydych chi’n amau nad yw hi’n gywir).\nEwch ati i nodi risgiau o groeshalogi alergenau (a ddiffinnir yng Ngham 1). Er enghraifft, gallai hyn fod y pwyntiau wrth brosesu bwyd lle gallai alergenau halogi cynhyrchion bwyd. Gellir gwneud hyn fel rhan o’r broses rheoli risgiau Dadansoddi Peryglon a Phwyntiau Rheoli Critigol (HACCP) sy’n ofynnol ar gyfer y Cynllun Sgorio Hylendid Bwyd.\nCofiwch wahanu alergenau oddi wrth gynhwysion eraill lle bo hynny’n bosibl. Er enghraifft, gallai hyn olygu cael ardaloedd cynhyrchu, ardaloedd storio ac offer cegin ar wahân i osgoi croeshalogi.\nOs na ellir osgoi’r risg o groeshalogi alergenau trwy wahanu alergenau oddi wrth fwydydd eraill, ewch ati i liniaru neu gael gwared ar y risg trwy arferion glanhau. Dylai hyn gynnwys dilysu trwy arolygiad gweledol. Dylid cynnal profion hefyd lle bo hynny’n bosibl. Mae rhagor o fanylion ar reoli croeshalogi alergenau i’w gweld yn y canllawiau Bwyd Mwy Diogel, Busnes Gwell (SFBB) (neu Arlwyo Diogel yng Ngogledd Iwerddon).\nFe’ch cynghorir i ddefnyddio labelu alergenau rhagofalus pan nodir risg anochel a gwirioneddol o groeshalogi alergenau na ellir ei ddileu trwy gymryd camau i reoli’r risg, fel gwahanu neu lanhau.\nGellir cynnwys datganiadau am alergenau rhagofalus er enghraifft, “gallai gynnwys x” neu “ddim yn addas i ddefnyddwyr ag alergedd x” ar y label. Gellir hefyd gyfleu gwybodaeth am bresenoldeb anfwriadol alergenau trwy ddulliau eraill, fel ar lafar, trwy staff neu drwy arddangos yr wybodaeth yn glir ar y safle.\nCofiwch adolygu’r cynhyrchion rydych chi’n defnyddio labelu alergenau rhagofalus arnynt yn rheolaidd, yn enwedig pan fydd cyflenwyr cynhwysion, ryseitiau neu arferion ar y safle yn newid.\nYstyr alergen yw protein, sydd fel arall yn ddiniwed, a geir mewn bwyd. Mae alergen yn gallu sbarduno ymateb o fewn y system imiwnedd sy’n arwain at adwaith alergaidd mewn rhai defnyddwyr.\nMae croeshalogi alergenau yn digwydd pan fydd alergen yn cael ei ymgorffori’n anfwriadol mewn bwyd arall na fwriedir iddo gynnwys yr alergen hwnnw.\nMae gorsensitifrwydd i fwyd yn cynnwys alergedd bwyd, anoddefiad bwyd a chlefyd seliag.\nDyma’r 14 alergen gorfodol:\ngrawnfwydydd sy’n cynnwys glwten (fel haidd a cheirch)\ncramenogion (fel corgimychiaid, crancod a chimychiaid)\nsylffwr deuocsid a sylffitau (os ydynt mewn crynodiad o fwy na deg rhan fesul miliwn)\ncnau coed (fel cnau almon, cnau cyll, cnau Ffrengig, cnau Brasil, cnau cashew, cnau pecan, cnau pistachio a chnau macadamia)


Rheoli Amgylcheddol - Cyngor Sir Benfro\nMae dyletswydd ar Gyngor Sir Penfro i orfodi darpariaethau penodol o Ddeddf Diogelu'r Amgylchedd 1990, ac mae'r Tîm Iechyd Porthladd yn gweithredu yn bwynt cyswllt cyntaf ar gyfer aelodau'r cyhoedd a busnesau o ran niwsans statudol a llygredd sy'n codi yn yr Ardal Iechyd Porthladd.\nMae'r Tîm Llygredd Masnachol sydd wedi'i leoli yn Neuadd y Sir, Hwlffordd, yn cynnig cymorth i'r Tîm Iechyd Porthladd ar faterion o'r fath, a hefyd yn gyfrifol am ymchwilio i faterion sy'n codi y tu allan i ardal y porthladd.\nMae hysbysiadau a chwynion cyffredin a dderbynnir gan y Tîm Iechyd Porthladd yn cynnwys:\nniwsans sŵn o'r llongau sy'n defnyddio Dyfrffordd Aberdaugleddau\nmwg o longau ar y ddyfrffordd\ntipio/dympio anghyfreithlon yn ardal y porthladd\nMae Cyfoeth Naturiol Cymru yn gyfrifol am gynnal neu wella ansawdd dŵr croyw, dŵr y môr, dŵr wyneb a dŵr thanddaearol yng Nghymru. Yn aml, fodd bynnag, Tîm Iechyd y Porthladd yw'r pwynt cyswllt cyntaf i'r cyhoedd a diwydiant mewn perthynas â materion o'r fath yn Ardal Iechyd Porthladd Aberdaugleddau. Bydd y tîm yn cydweithio â Cyfoeth Naturiol Cymru er mwyn archwilio a datrys problemau'n ymwneud â llygredd dŵr yn yr ardal.\nGwastraff Arlwyo o Longau\nMae gwastraff arlwyo o longau sy'n cyrraedd i'r DU yn amodol ar reolaethau a chyfyngiadau penodol.\nDylai fod gan borthladdoedd gyfleusterau wedi'u cymeradwyo gan Asiantaeth y Môr a Gwylwyr y Glannau (MCA) ar gyfer derbyn gwastraff o longau.\nRhaid i'r holl Wastraff Arlwyo Rhyngwladol (ICW) gael ei wahanu oddi wrth wastraff cyffredinol a'i gadw'n ddiogel mewn cynhwysydd hawdd ei adnabod ac wedi'i labelu "Category 1 Animal By-Product for disposal only". Os yw wedi'i gymysgu gyda gwastraff arall, rhaid ymdrin â'r gwastraff cyfan fel ICW. Rhaid cludo'r gwastraff hwn i safle gwaredu cymeradwy mewn cynwysyddion penodol di-ollwng wedi'u gorchuddio. Mae'r Tîm Iechyd Porthladd, ar y cyd â swyddogion o'r Gwasanaeth Milfeddygol Gwladol, yn gyfrifol am sicrhau y caiff ICW ei waredu yn gywir, a chynnal gwiriadau rheolaidd er mwyn sicrhau y caiff ICW ei drin a'i waredu yn unol â deddfwriaeth berthnasol. Gellir cael rhagor o wybodaeth am ICW ar wefan DEFRA.\nID: 2934, adolygwyd 29/06/2021


Merched a ffotograffiaeth: tu ôl i’r lens\nWrth i gamerâu cryno a rhad gyrraedd y farchnad ar ddiwedd y bedwaredd ganrif ar bymtheg, gwelwn y cwmni Kodak yn anelu eu nwyddau at ferched ifanc. Dyma grŵp demograffaidd a elwir ganddynt yn 'Kodak Girl', enw sy'n cyfleu a manteisio ar feiddgarwch ac…\n‘Myfi yw’r gwynt’: ugain mlynedd o weithredu\nPan ddaw’r chwyldro hir i’w lawn dwf o’r diwedd, a phawb yn gyfartal a chytûn, go brin y byddwn wedyn yn dathlu Diwrnod Rhyngwladol y Menywod, mwy na Diwrnod Rhyngwladol y Dynion. Mae’r angen am ddydd o’r fath, i’n hatgoffa o ymgyrchoedd y gorffennol, i’n sbarduno…\nAr waelod grisiau symudol\nBu fy rhaglen ddiweddaraf ar S4C, Bras, Botox a'r Bleidlais, yn rhan o fis o raglenni yn cofnodi a dathlu can mlynedd ers i rai merched gael yr hawl i bleidleisio. Roedd yr hawl hwn yn benllanw degawdau o orymdeithio, brwydro a…\nBod yn ddyn\n'Dyn wyf. Fallai eich bod o'r farn fy mod wedi gwneud camgymeriad hurt ynghylch rhyw, neu fy mod yn ceisio eich twyllo, oherwydd mae fy enw cyntaf yn gorffen efo 'a', ac mi dwi'n berchen ar dri bra, ac wedi bod yn feichiog bum…


Preifatrwydd - Cefin Campbell Cymraeg\nBeth sydd wedi’i gynnwys yn yr hysbysiad preifatrwydd hwn?\nYr wyf i, Cefin Campbell, yn Aelod o’r Senedd dros Ganolbarth a Gorllewin Cymru.\nMae’r ddogfen hon (“hysbysiad preifatrwydd”) yn nodi gwybodaeth sy’n ymwneud â sut y byddaf yn defnyddio gwybodaeth bersonol sy’n ymwneud ag etholwyr. Mae hefyd yn nodi gwybodaeth am yr hawliau sydd gan unigolion mewn perthynas â’u gwybodaeth bersonol a materion amrywiol eraill sy’n ofynnol o dan y gyfraith diogelu data.\nYn benodol, mae’r hysbysiad preifatrwydd hwn yn rhoi gwybodaeth i etholwyr am sut y gallant wrthwynebu sut yr wyf yn defnyddio eu gwybodaeth bersonol, sut y gallant dynnu’n ôl unrhyw ganiatâd a roddwyd ganddynt i’m galluogi i brosesu eu gwybodaeth bersonol, a sut y gallant wneud cwyn.\nI bwy mae’r hysbysiad preifatrwydd hwn yn gymwys?\nYm mha amgylchiadau y byddaf yn anfon eich gwybodaeth bersonol y tu allan i’r Ardal Economaidd Ewropeaidd (AEE)\nSut y byddaf yn rhoi gwybod i chi am newidiadau i’r Hysbysiad Preifatrwydd hwn\nMae’r hysbysiad preifatrwydd hwn yn gymwys i etholwyr, a’r rhywrai sy’n cysylltu â mi yn rhinwedd fy rôl fel Aelod o’r Senedd dros Ganolbarth a Gorllewin Cymru / aelod o bwyllgorau’r Senedd / llefarydd Plaid Cymru.\nUn o’m rolau allweddol, fel Aelod o’r Senedd, yw codi materion ar ran etholwyr. Fel y cyfryw, fel rhan o’m rôl, byddaf yn aml yn casglu ac yn defnyddio gwybodaeth bersonol sy’n ymwneud ag etholwyr. O bryd i’w gilydd, byddaf hefyd yn cysylltu â’m hetholwyr i ofyn iddynt lenwi arolygon er mwyn casglu gwybodaeth a barn am faterion sy’n berthnasol i’m rôl fel Aelod o’r Senedd. Noder os gwelwch yn dda, na fydd unrhyw ddata sydd yn cael ei gasglu o weithred neu adnodd sydd wedi ei hawlio o goffrau cyhoeddus y Senedd yn cael ei ddefnyddio at gefnogi gweithgareddau plaid wleidyddol.\nYn yr adrannau isod, wrth gyfeirio at etholwyr, byddaf yn defnyddio’r termau “chi” neu “eich”.\nMae eich preifatrwydd yn hynod bwysig i mi ac rwyf am i chi deimlo’n hyderus bod eich gwybodaeth bersonol yn ddiogel yn fy nwylo i.\nDim ond yn ôl y gyfraith diogelu data sy’n gymwys i Gymru a Lloegr y byddaf yn defnyddio eich gwybodaeth bersonol o bryd i’w gilydd.\nIsod, rhof grynodeb o’r prif reolau sy’n gymwys i mi fel rheolwr data o dan y gyfraith diogelu data pan ddefnyddiaf eich gwybodaeth bersonol.\nRhaid i mi fod yn onest ynglŷn â sut rwy’n bwriadu defnyddio eich gwybodaeth bersonol a rhaid i mi ddefnyddio eich gwybodaeth bersonol yn deg. Mae rhoi gwybodaeth am breifatrwydd i unigolion (fel yn yr hysbysiad preifatrwydd hwn) yn un agwedd ar ddefnyddio gwybodaeth bersonol yn deg.\nRhaid i mi ddefnyddio eich gwybodaeth bersonol dim ond os oes gennyf sail gyfreithiol dros wneud hynny o dan gyfraith diogelu data. Mae’r seiliau cyfreithiol hyn yn cynnwys:\nBod fy nefnydd o’ch gwybodaeth bersonol yn angenrheidiol er mwyn ymgymryd â thasg er budd y cyhoedd neu wrth arfer awdurdod swyddogol a roddwyd i mi. Yn gyffredinol, y rheswm dros hyn yw y caiff eich data personol eu prosesu gennyf wrth ymgymryd â gweithgarwch gwaith achos sydd, oherwydd ei natur, yn cefnogi neu’n hyrwyddo ymgysylltiad democrataidd.\nRhaid i mi ddefnyddio mathau penodol o wybodaeth bersonol sensitif, y cyfeirir ati hefyd fel gwybodaeth bersonol categori arbennig (megis gwybodaeth sy’n ymwneud â’ch iechyd, eich tarddiad hiliol neu ethnig, eich barn wleidyddol, neu eich collfarnau troseddol) dim ond os gallaf hefyd fodloni un o’r amodau ar gyfer prosesu’r math hwn o wybodaeth a nodir yn y gyfraith diogelu data. Mae’r amodau hyn yn cynnwys:\nEich bod wedi rhoi eich cydsyniad penodol i mi ddefnyddio’r wybodaeth; a\nBod angen prosesu’r wybodaeth oherwydd mater er budd sylweddol y cyhoedd.\nYn gyffredinol, mae’n rhaid i mi ddefnyddio eich gwybodaeth bersonol dim ond at y dibenion penodol yr wyf wedi dweud wrthych amdanynt. Os wyf am ddefnyddio eich gwybodaeth bersonol at ddibenion eraill, mae angen i mi gysylltu â chi eto i ddweud wrthych am hyn.\nRhaid i mi beidio â chadw mwy o wybodaeth bersonol nag sydd ei hangen arnaf at y dibenion yr wyf wedi dweud wrthych amdanynt a rhaid i mi beidio â chadw eich gwybodaeth bersonol yn hwy nag sy’n angenrheidiol at y dibenion hynny (gelwir hyn yn “gyfnod cadw”). Rhaid i mi hefyd gael gwared ar unrhyw wybodaeth nad oes arnaf ei hangen mwyach yn ddiogel.\nRhaid i mi weithredu’n unol â’ch hawliau o dan y gyfraith diogelu data.\nRhaid i mi beidio â throsglwyddo eich gwybodaeth bersonol y tu allan i’r Ardal Economaidd Ewropeaidd (“AEE”) oni bai bod mesurau diogelu penodol ar waith. Un o’r fath fesurau diogelu yw bod y data personol yn cael eu trosglwyddo dim ond i wlad sydd wedi’i chymeradwyo gan y Comisiwn Ewropeaidd bod ganddi lefel dderbyniol o gyfraith diogelu data.\n(nid yw’r rhestr hon yn gynhwysfawr gan y bydd y wybodaeth yn ddibynnol ar yr achos unigol)\nCaiff ei rhoi gennych pan fyddwch yn cysylltu â mi gydag ymholiad neu bryder, yn codi pryder neu ymholiad gyda mi neu fy staff, neu gan drydydd parti pan godir yr ymholiad neu’r pryder ar eich rhan.\nAt ba ddibenion y byddaf yn defnyddio’r wybodaeth bersonol\nByddaf yn defnyddio eich enw, eich cyfeiriad a’ch manylion cyswllt eraill i gyfathrebu â chi ynghylch y mater neu’r pryder a godwyd ac i roi’r wybodaeth ddiweddaraf ac adborth i chi;\nByddaf yn defnyddio eich gwybodaeth bersonol i symud eich mater neu eich pryder yn ei flaen a chymryd camau i fynd i’r afael ag ef.\nY seiliau cyfreithiol ar gyfer prosesu gwybodaeth rwy’n dibynnu arnynt\nMae fy nefnydd o’ch gwybodaeth bersonol mewn cysylltiad â’r dibenion a nodwyd uchod yn angenrheidiol er mwyn ymgymryd â thasg er budd y cyhoedd neu wrth arfer awdurdod swyddogol a roddwyd i mi. Yn gyffredinol, y rheswm dros hyn yw y caiff eich data personol eu prosesu gennyf wrth ymgymryd â gweithgarwch gwaith achos sydd, oherwydd ei natur, yn cefnogi neu’n hyrwyddo ymgysylltiad democrataidd;\nLle mae eich mater neu eich pryder yn un sy’n cynnwys prosesu data categori arbennig, bydd angen i mi ddefnyddio eich data personol categori arbennig am resymau er budd sylweddol y cyhoedd. Y rheswm dros hyn yw bod y gwaith prosesu’n cael ei wneud gennyf yn fy swydd fel cynrychiolydd etholedig, mewn cysylltiad ag ymgymryd â’m swyddogaethau ac mae’n ymateb i gais gennych i weithredu neu gais ar eich rhan.\nAm ba hyd y byddaf yn cadw’r wybodaeth bersonol a pham y byddaf yn ei chadw\nByddaf yn cadw eich gwybodaeth bersonol nes i’ch achos gael ei gau, neu nes etholiad nesaf y Senedd, p’un bynnag sydd gyntaf. Y rheswm dros hyn yw am fod fy swyddfa yn adolygu ffeiliau achos cyn etholiad Senedd. Adeg hynny, bydd gennych y dewis o dderbyn eich ffeil neu ofyn iddo gael ei ddinistrio’n ddiogel.\nEr mwyn cael gwybodaeth sy’n berthnasol i lywio ac arfarnu fy rôl fel Aelod o’r Senedd yr etholaeth;\nY seiliau cyfreithiol rwy’n dibynnu arnynt\nMae fy nefnydd o’ch gwybodaeth bersonol mewn cysylltiad â’r dibenion a nodwyd uchod yn angenrheidiol er mwyn ymgymryd â thasg a wneir er budd y cyhoedd neu wrth arfer awdurdod swyddogol a roddwyd i mi. Yn gyffredinol, y rheswm dros hyn yw y caiff eich data personol eu prosesu gennyf wrth ymgymryd â gweithgarwch gwaith achos sydd, oherwydd ei natur, yn cefnogi neu’n hyrwyddo ymgysylltiad democrataidd.\nByddaf yn cadw eich gwybodaeth bersonol nes i’ch achos gael ei gau, neu nes etholiad nesaf y Senedd, p’un bynnag sydd gyntaf.\nYn ogystal â’r gyfraith diogelu data, os byddaf yn defnyddio eich gwybodaeth bersonol at ddibenion marchnata uniongyrchol, gallaf hefyd fod yn ddarostyngedig i reolau ychwanegol sy’n rheoleiddio gwaith marchnata uniongyrchol. Yn y bôn, mae’r term “marchnata uniongyrchol” yn golygu cyfeirio deunydd marchnata neu negeseuon ymgyrch wleidyddol at unigolyn penodol.\nEr mwyn sicrhau cydymffurfiaeth â chyfreithiau diogelu data a’r rheolau penodol sy’n ymwneud â gwaith marchnata uniongyrchol, dim ond er mwyn rhoi gwybodaeth am ymgyrch wleidyddol i chi y byddaf yn defnyddio eich gwybodaeth bersonol, boed ar y ffôn, trwy e-bost, neges destun neu ffurfiau eraill ar gyfathrebu electronig neu drwy’r post os ydych wedi rhoi eich cydsyniad penodol i mi wneud hynny.\nFelly, fy sail gyfreithiol dros brosesu’r fath wybodaeth o dan y gyfraith diogelu data fydd eich bod wedi rhoi eich caniatâd i brosesu eich data personol at ddibenion marchnata uniongyrchol.\nByddaf yn cadw eich gwybodaeth bersonol oni bai a nes y byddwch yn rhoi gwybod i mi nad ydych am gael gwybodaeth marchnata uniongyrchol gennyf mwyach. Gallwch ofyn i mi beidio ag anfon negeseuon marchnata uniongyrchol atoch ar unrhyw adeg trwy gysylltu â mi gan ddefnyddio’r manylion a nodir yn yr adran isod o’r enw – “Sut y gallwch gysylltu â mi?”\nEich adborth i gylchlythyron os ydynt yn cynnwys ffurflen adborth.\nEr mwyn rhoi cylchlythyrau i chi am y gwaith rwy’n ei wneud yn eich ardal chi ac yn Senedd Cymru;\nEr mwyn derbyn eich barn ar faterion wedi’u cynnwys yn y cylchlythyr;\nI gymryd camau pellach ar eich rhan o ganlyniad i’r adborth yr ydych yn ei ddarparu.\nRydych wedi rhoi eich caniatâd.\nMae fy nefnydd o’ch gwybodaeth bersonol mewn cysylltiad â’r dibenion a nodwyd uchod yn angenrheidiol er mwyn ymgymryd â thasg er budd y cyhoedd neu wrth arfer awdurdod swyddogol a roddwyd i mi. Mae hyn oherwydd y caiff eich data personol eu prosesu gennyf er mwyn cyfathrebu â chi, trwy’r post, am fy ngwaith, gweithgarwch sydd, yn fy marn i, yn hyrwyddo ymgysylltiad democrataidd.\nPa mor hir y byddaf yn cadw’r wybodaeth bersonol a pham\nWeithiau, bydd angen i mi rannu eich gwybodaeth bersonol ag eraill. Mae’r adran hon yn nodi manylion â phwy y byddaf yn rhannu eich gwybodaeth bersonol a pham. Mae hefyd yn dweud wrthych am fy sail gyfreithiol dros wneud hynny o dan y gyfraith diogelu data a chamau y byddaf yn eu cymryd i ddiogelu eich gwybodaeth bersonol.\nGwybodaeth am ein perthynas â Chomisiwn y Senedd\nComisiwn y Senedd yw’r corff annibynnol sydd, ymhlith pethau eraill, yn cefnogi Aelodau o’r Senedd yn eu gwaith.\nPam y bydd angen i mi rannu eich gwybodaeth bersonol â staff Comisiwn y Senedd\nI gael cyngor a chymorth wrth ymdrin â’ch mater neu eich pryder.\nY sail gyfreithiol rwy’n dibynnu arni wrth rannu eich gwybodaeth bersonol\nBydd rhannu data personol â staff Comisiwn y Senedd er mwyn eu helpu gyda’ch achos yn angenrheidiol er mwyn ymgymryd â thasg er budd y cyhoedd neu wrth arfer awdurdod swyddogol a roddwyd i mi. Yn gyffredinol, y rheswm dros hyn yw y caiff eich data personol eu prosesu gennyf wrth ymgymryd â gweithgarwch gwaith achos sydd, oherwydd ei natur, yn cefnogi neu’n hyrwyddo ymgysylltiad democrataidd.\nPa ragofalon rwy’n eu cymryd?\nMae staff Comisiwn y Senedd wedi ymgymryd â hyfforddiant diogelu data ac maent yn ymwybodol o bwysigrwydd diogelu data personol. Mae gan Gomisiwn y Senedd bolisïau a mesurau diogelu priodol ar waith i ddiogelu eich gwybodaeth bersonol.\nSEFYDLIADAU ERAILL A ALL HELPU GYDA’CH ACHOS\nPwy yw’r sefydliadau hyn?\nByddwn yn rhannu eich gwybodaeth bersonol yn ôl yr angen â sefydliadau a all eich helpu gyda’ch achos. Yn aml, bydd y rhain yn sefydliadau megis awdurdodau lleol a byrddau iechyd a fydd, o bryd i’w gilydd, gan ddibynnu ar natur eich ymholiad neu eich pryder, yn gallu helpu gyda’ch achos neu bydd ganddynt wybodaeth sy’n berthnasol i’ch achos.\nI helpu gyda’ch achos neu i gael gwybodaeth sy’n berthnasol i’ch achos.\nY seiliau cyfreithiol rwy’n dibynnu arnynt wrth rannu eich gwybodaeth bersonol\nBydd angen rhannu data personol â’r fath sefydliadau’n er mwyn ymgymryd â thasg er budd y cyhoedd neu wrth arfer awdurdod swyddogol a roddwyd i mi. Yn gyffredinol, y rheswm dros hyn yw y caiff eich data personol eu prosesu gennyf wrth ymgymryd â gweithgarwch gwaith achos sydd, oherwydd ei natur, yn cefnogi neu’n hyrwyddo ymgysylltiad democrataidd.\nDim ond yn ôl yr angen y byddaf yn rhannu data personol a byddaf yn cymryd camau i wneud y sefydliadau’n ymwybodol o bwysigrwydd diogelu data personol.\nTricostar sy’n darparu fy system meddalwedd gwaith achos;\nSeilwaith TGCh Comisiwn y Senedd, sy’n cynnwys gwasanaethau cwmwl trydydd parti a ddarperir gan Microsoft.\nRwy’n defnyddio cyflenwyr cynhyrchion a gwasanaethau technoleg gwybodaeth mewn cysylltiad â chyflenwi, cynnal a chadw a/neu wella fy rhwydwaith TG, er mwyn rheoli gwaith achos yn effeithiol trwy ddarparu meddalwedd briodol, a chreu, datblygu a chynnal a chadw fy ngwefan.\nRwy’n dibynnu ar fy muddiannau cyfreithlon wrth sicrhau bod fy ngwaith fel Aelod o’r Senedd yn cael ei reoli’n effeithlon, y gall fy system TG weithredu’n briodol ac yn effeithlon, a bod fy rhwydwaith TG yn ddiogel.\nRwy’n ymrwymo i gontractau gyda’m darparwyr TG sy’n ei gwneud yn ofynnol iddynt roi mesurau diogelwch priodol ar waith ac sy’n cyfyngu ar eu defnydd o’ch gwybodaeth bersonol.\nWeithiau, gall fod angen i mi ddatgelu eich gwybodaeth bersonol i sefydliadau megis y llysoedd neu’r heddlu er mwyn cydymffurfio â rhwymedigaethau cyfreithiol rydym yn ddarostyngedig iddynt a/neu er mwyn atal twyll neu drosedd.\nAmbell waith, gall fod angen i mi ddatgelu eich gwybodaeth bersonol i sefydliadau eraill, megis yr awdurdod lleol neu’r heddlu, at ddibenion diogelu er budd sylweddol y cyhoedd.\nGall fod angen i mi ddatgelu eich gwybodaeth bersonol i’m cynghorwyr proffesiynol (er enghraifft, cyfreithwyr a chyfrifwyr) mewn cysylltiad â’r cyngor proffesiynol a ddarperir ganddynt a/neu gadarnhau neu amddiffyn hawliadau cyfreithiol.\nYm mha amgylchiadau y byddaf yn anfon eich gwybodaeth bersonol y tu allan i’r AEE\nHeblaw am y gwasanaeth cwmwl a ddarperir gan Microsoft, nid wyf yn rhagweld y bydd angen anfon eich data personol y tu allan i’r AEE. O ran Microsoft, mae Microsoft wedi rhoi contract ysgrifenedig ar waith sy’n ymgorffori cymalau model y Comisiwn Ewropeaidd sy’n ymwneud â throsglwyddo data personol y tu allan i’r AEE sy’n darparu mesurau diogelu er mwyn diogelu eich data personol.\nOs bydd angen trosglwyddo eich data personol y tu allan i’r AEE mewn amgylchiadau eraill, byddaf yn rhoi gwybod i chi. Fodd bynnag, gallwch fod yn sicr, os bydd angen i mi drosglwyddo eich data personol y tu allan i’r AEE, y byddaf yn defnyddio un o’r mesurau diogelu hyn er mwyn sicrhau eu bod yn cael eu diogelu:\nByddaf yn eu trosglwyddo i wlad nad yw’n aelod o’r AEE dim ond os yw’r Comisiwn Ewropeaidd wedi penderfynu bod ganddi lefel ddigonol o ddiogelwch ar gyfer data personol. Gallwch ddod o hyd i ragor o wybodaeth am wledydd o’r fath yma https://ec.europa.eu/info/law/law-topic/data-protection_en; neu\nByddaf yn rhoi contract ysgrifenedig ar waith rhyngof i a’r derbynnydd sy’n ymgorffori cymalau model y Comisiwn Ewropeaidd sy’n ymwneud â throsglwyddo data personol y tu allan i’r AEE; neu\nPa hawliau sydd gennych o dan y gyfraith Diogleu Data?\nO dan y gyfraith diogelu data, mae gennych nifer o hawliau gwahanol sy’n ymwneud â defnyddio’ch gwybodaeth bersonol. Mae’r tabl isod yn cynnwys crynodeb o’r hawliau hynny a’m rhwymedigaethau. Mae rhagor o wybodaeth am eich hawliau a’m rhwymedigaethau i’w gweld ar wefan yr ICO https://ico.org.uk/.\nDyma hawl i gael mynediad at eich data personol a’ch gwybodaeth atodol amrywiol.\nRhaid i mi roi copi i chi o’ch gwybodaeth bersonol a’r wybodaeth atodol arall heb ormod o oedi ac o fewn mis i’ch cais ddod i law beth bynnag;\nNi chaf godi tāl arnoch am wneud hynny, ac eithrio mewn amgylchiadau penodol (megis lle rydych yn gofyn am ragor o gopïau o’ch gwybodaeth bersonol).\nDyma hawl i drefnu i’ch gwybodaeth bersonol gael ei chywiro os yw’n anghywir neu’n anghyflawn.\nRhaid i mi gywiro unrhyw wybodaeth anghywir neu anghyflawn heb ormod o oedi ac o fewn mis i’ch cais ddod i law beth bynnag;\nOs wyf wedi datgelu eich gwybodaeth bersonol i eraill, rhaid i mi (yn ddarostyngedig i rai eithriadau) gysylltu â’r derbynwyr i roi gwybod iddynt fod angen cywiro eich gwybodaeth bersonol.\nDyma hawl i drefnu i’ch gwybodaeth bersonol gael ei dileu neu ei thynnu’n ôl.\nMae’r hawl hon yn gymwys mewn amgylchiadau penodol yn unig (megis lle nad oes arnaf angen y wybodaeth bersonol mwyach at y dibenion y cafodd ei chasglu).\nMae gennyf yr hawl i wrthod dileu neu dynnu’n ôl eich data personol mewn amgylchiadau penodol.\nOs yw’r hawl hon yn gymwys, rhaid i mi ddileu neu dynnu’n ôl eich gwybodaeth bersonol heb ormod o oedi ac o fewn mis i’ch cais ddod i law beth bynnag;\nOs wyf wedi datgelu eich gwybodaeth bersonol i eraill, rhaid i ni (yn ddarostyngedig i rai eithriadau) gysylltu â’r derbynwyr i roi gwybod iddynt fod rhaid dileu eich gwybodaeth bersonol.\nDyma hawl i wrthwynebu’r defnydd o’ch gwybodaeth bersonol.\nMae’r hawl yn gymwys mewn rhai amgylchiadau penodol yn unig.\nCewch ddefnyddio’r hawl hon i herio fy nefnydd o’ch gwybodaeth bersonol ar sail fy muddiannau cyfreithlon neu lle mae angen prosesu’r wybodaeth er mwyn ymgymryd â thasg er budd y cyhoedd neu wrth arfer awdurdod swyddogol a roddwyd i mi;\nGallwch hefyd ddefnyddio’r hawl hon i wrthwynebu’r defnydd o’ch gwybodaeth bersonol ar gyfer gwaith marchnata uniongyrchol\nOs ydych yn gwrthwynebu defnyddiau eraill o’ch gwybodaeth bersonol, yr amgylchiadau penodol fydd yn penderfynu a fydd yn rhaid i mi beidio â defnyddio eich gwybodaeth bersonol.\nDyma hawl i ‘atal’ neu osgoi prosesu eich gwybodaeth bersonol.\nMae’r hawl hon yn gymwys mewn amgylchiadau amrywiol, gan gynnwys lle rydych yn anghytuno â chywirdeb eich gwybodaeth).\nOs ydych am arfer unrhyw un o’ch hawliau, cewch wneud cais trwy gysylltu â mi gan ddefnyddio’r manylion a nodir yn yr adran isod o’r enw – “Sut y gallwch gysylltu â mi?”\nOs ydych yn gwneud cais i arfer unrhyw un o’ch hawliau, mae gennyf hawl i ofyn i chi roi unrhyw wybodaeth y gall fod ei hangen er mwyn i mi gadarnhau pwy ydych.\nEich hawl i dynnu eich caniatâd yn ôl\nOs ydych wedi rhoi’ch caniatâd i mi ddefnyddio unrhyw wybodaeth bersonol, cewch dynnu eich caniatâd yn ôl ar unrhyw adeg. Er mwyn gwneud hynny, cysylltwch â mi gan ddefnyddio’r manylion a nodir yn yr adran isod o’r enw – “Sut y gallwch gysylltu â mi?”\nFi yw’r sawl sy’n goruchwylio cydymffurfiaeth â’r gyfraith diogelu data a’r hysbysiad preifatrwydd hwn. Os oes gennych gwestiynau am yr hysbysiad preifatrwydd hwn, sut y caiff eich gwybodaeth bersonol ei thrin neu os ydych am wneud cwyn, mae croeso i chi gysylltu â mi.\nOs nad ydych yn fodlon ar y ffordd rwy’n gallu ymdrin â’ch cwyn neu os nad ydych yn fodlon ar y ffordd rwy’n defnyddio eich data personol, mae gennych yr hawl hefyd i wneud cwyn ar unrhyw adeg i awdurdod goruchwylio’r DU ar gyfer materion diogelu data, sef Swyddfa’r Comisiynydd Gwybodaeth.\nCaf ddiweddaru’r hysbysiad preifatrwydd hwn o dro i dro. Os byddaf yn gwneud newidiadau sylweddol, byddaf yn rhoi hysbysiad preifatrwydd newydd i chi. Hefyd, caf roi gwybod i chi mewn ffyrdd eraill o bryd i’w gilydd am brosesu eich gwybodaeth bersonol.


Sector diodydd Cymru yn anelu’n uchel - Newyddion - Prifysgol Caerdydd\nBydd arbenigwyr o Brifysgol Caerdydd ym meysydd logisteg, gweithrediadau a rheoli’r gadwyn gyflenwi yn mynd ati i drawsnewid ymarfer y diwydiant alcohol yng Nghymru wedi gweithdy a gynhaliwyd yng Ngwesty’r Metropole, Llandrindod.\nNod y prosiect Collaborative Operations for Growth (Co-Growth neu Twf ar y Cyd), dan arweiniad Dr Vasco Sanchez Rodrigues, yw nodi a modelu cyfleoedd i gynhyrchwyr diodydd yng Nghymru gydweithio er mwyn cyflawni twf gwyrdd am fuddsoddiad isel yn y sector.\nTrwy gyfres o grwpiau ffocws bydd Dr Rodrigues, ochr yn ochr â’i gydweithwyr yr Athro Maneesh Kumar, Dr Maryam Lotfi, Dr Irina Harris, Dr Martin Chorley, yr Athro Mohamed Naim ac Angharad Kearse, yn helpu i hwyluso cydweithrediad ymhlith bragwyr, gwinllannau, cynhyrchwyr sudd a busnesau diodydd meddal Cymru, trwy ddefnyddio dull clwstwr.\nDywedodd Dr Rodrigues, Athro Cyswllt mewn Logisteg a Rheoli Gweithrediadau yn Ysgol Fusnes Caerdydd,: “Bydd y dull gweithredu hwn yn helpu cynhyrchwyr diodydd i wneud penderfyniadau effeithiol ar draws eu portffolio o weithrediadau...”\n“Byddan nhw’n gallu pwyso a mesur pryd i gydweithio, gyda phwy, a beth yw’r manteision a’r heriau posibl, mewn ffordd sy’n amhosib i’r sector ar hyn o bryd.”\nDr Vasco Sanchez Rodrigues Senior Lecturer in Logistics and Operations Management\nMae Sector Diodydd Cymru, sy’n cyflogi bron 2,000 o bobl ac â throsiant o ryw £816 miliwn, yn gwneud cyfraniad gwerthfawr i’r economi, yn arbennig mewn rhannau o’r Gymru wledig.\nMae disgwyl i’r gweithgareddau mae Twf ar y Cyd yn eu hyrwyddo gael effaith sylweddol ar gynhyrchwyr diodydd Cymru, gan gynnwys twf, enillion wrth fuddsoddi, defnydd o ddŵr ac ynni, ôl-troed carbon a chynhyrchiant.\nCryfach ar y Cyd\nBu’r gweithdy, a gynhaliwyd mewn cydweithrediad â WRAP Cymru, yn gyfle i ddod â chynrychiolwyr ynghyd o bum bragdy yng Nghymru, sef Felinfoel, Tomos & Lilford, Wilderness, Leftbank a Brewmonster, yn ogystal â BIC Innovation a’r Welsh Drinks Cluster, i rannu eu profiadau o gydweithio, a sut gellid mynd i’r afael â’r heriau a’r risgiau sy’n gysylltiedig â chydweithio.\nWedi cyflwyniad gan Dr Rodrigues, cafwyd cyflwyniadau gan Mark Grant, Cyfarwyddwr Cyswllt Levercliff Associates.\nSiaradodd Mr Grant ar ran y Welsh Drinks Cluster, gan amlinellu’r cynnydd hyd yma a sut maen nhw’n bwriadu gweithio gyda Thîm Prosiect Twf ar y Cyd i gyflawni llifoedd gwaith a heriau gweithredu a nodwyd gan aelodau’r clwstwr.\nDilynwyd hynny gan Hugh Jones, Rheolwr Ardal y Rhaglen WRAP Cymru, sy’n arbenigwyr ar economi gylchol, yn rhoi manylion yr adnoddau sydd ganddynt i’w cynnig o dan eu menter ‘Newid Cydweithredol - Cryfach ar y Cyd’, yn arbennig yng nghyswllt lleihau gwastraff plastig.\nDaeth Dr Maryam Lotfi â’r cyflwyniadau i ben trwy amlinellu enghreifftiau o ddulliau clwstwr a fabwysiadwyd gan fragdai bach a meicro yn UDA, yr Eidal, Sbaen a Seland Newydd.\nI gloi’r gweithdy cafwyd sesiwn ryngweithiol dan arweiniad yr Athro Maneesh Kumar. Bu’r rhai oedd yn bresennol yn rhannu eu profiadau o gydweithio er mwyn amlinellu ffiniau’r prosiect a pharatoi’r ffordd ymlaen.\nCynhelir Grŵp Ffocws cyntaf prosiect Twf ar y Cyd ym Mragdy Rhymney, Blaenafon, ar 13 Medi 2018.\nI wneud ymholiadau, cysylltwch:


Llên y Llain\nCC4 Museum of Welsh Cricket Podcast\nMay 20, 2021 Stephen\nMae llenyddiaeth Saesneg yn frith o gyfeiriadau at griced. Ond i ba raddau mae criced wedi cael sylw haeddiannol mewn llenyddiaeth Gymraeg?\nMae Lowri Roberts, Gohebydd Chwaraeon BBC Cymru, wedi gwneud gwaith ymchwil ym maes ‘Chwaraeon mewn Llenyddiaeth Gymraeg’. I ba raddau mae ein harwyr ar y maes chwarae, ac yn enwedig yn y byd criced, wedi cael eu clodfori yng ngwlad y beirdd a’r llenorion Cymraeg?\nAwn ar daith gyda Sioned Dafydd, gohebydd pêl-droed ‘Sgorio’, i fyd ei thad-cu, y cyn-Archdderwydd Dafydd Rowlands, oedd â’r bwriad o lunio cerdd bob dydd am flwyddyn i gynrychioli pob rhediad o fatiad byd-enwog Garry Sobers. Sut hwyl gafodd e arni, tybed?\nI’r gorffennol yr awn ni gyda Dylan Foster Evans, Pennaeth Ysgol y Gymraeg Prifysgol Caerdydd, wrth i ni fynd ar drywydd rhai o’r cyfeiriadau cynharaf at griced ar lawr gwlad yn y Gymraeg.\nYn goron ar yr Orsedd o westeion mae’r cyn-Archdderwydd Jim Parc Nest, a fydd yn hel atgofion “cricedol” o Gastellnewydd Emlyn, ac yn trafod taith fythgofiadwy i Gaergaint ac achlysur hanesyddol yno yng nghwmni Dafydd Rowlands – ond tybed ym mle’r oedd ei gyfaill fod ar y diwrnod dan sylw?\nAll content © 2021 CC4 Museum of Welsh Cricket Podcast.


Digrifwch efo’r hogiau diogelwch » dyfodol\n« Cyrraedd Ulaan Baatar\n(English) some final thoughts on the train from our Rosie »\nby Isabel Gan taw dim ond yr ail ddydd allan o’r gwely oedd hi i fi heddiw, wedi dod dros fy salwch undydd, ro’n i’n frwd i barhau a’r gwaith a pen clir. Ar ol dechre cynnar (iawn), aethon ni i gwrdd ag aelod o blaid Werdd Mongolia. Roedd hi’n ddiddorol cymharu’r wleidyddiaeth werdd rhwng gatre a Mongolia, lle mae Caroline Lucas et al wedi bod yn canolbwyntio ar y polisiau gwyrdd a dim ond yn y blynyddoedd diwethaf wir yn canolbwyntio ar faterion cymdeithasol i ennill seddi, mae gan y blaid fan hyn y llywodraeth presennol yn darged. Mae’n ddigon teg gan taw dim ond ryw 20 mlynedd allan o gomiwnyddiaeth mae’r wlad, lle mae llygredd a diffyg atebolrwydd. Yn yr un cyfarfod gyrhaeddodd cynghorydd amgylcheddol i’r arlywydd yn hwyr (hwyrach na ni, sy’n anodd credu). Wnaeth hyn hefyd daflu lot o olau ar botensial Mongolia i ddefnyddio egni adnewyddadwy megis gwynt a solar, yn ogystal a mwy o wybodaeth ar sut mae’r wlad yn elwa o’i ffynhonellau egni presennol.\nAr ol cyfarfod eitha trwm, da oedd cerdded mas ac anadlu’r aer oer (er braidd yn lygredig!). Y peth pwysig nesaf i wneud oedd i oedd prynu lot o losin Mongolaidd o’r ganolfan siopa rownd y bloc i lygru’n nannedd! Rywsut, lwyddodd Sannan ddal ei fag rhwng yr escalator a’r llawr nesaf! Roedd gweld rhywun yn gorwedd ar risiau yn panicio, tra’n ceisio cerdded yn rhywbeth hilarius ac ofnus ar yr un pryd! Gwerth ei weld! Ar ol yr ordeal yno, aethon ni i brynu ein stwff. Tra’n ceisio cerdded allan o’r siop efo losin gwerth miloedd o Togrog (arian Mongoliaidd), cafon ni (Twm, Tal a Sannan) ein stopio gan y dynion diogelwch o dan yr argraff ein bod ni wedi dwyn pethau ein hunain! Ie… bizarre…\nI orffen y dydd, aeth y grwp i gyd i’r Loving Hut eto i gyflwyno ein gweithdy ryff i’r grwp Green Bell a cyd weithio gyda nhw er mwyn gwneud yr agwedd newid hinsawdd yn Mongolia tamaid bach yn fwy cywir!\nMae cwsg yn beth da!


Newyddion Coronafeirws COVID-19 Llywodraeth Cymru 14/01/2022 | Kidwelly Town Council\nBydd y Prif Weinidog, Mark Drakeford, yn cyhoeddi cynllun heddiw ar gyfer mynd â Chymru yn ôl i fesurau lefel rhybudd sero. Dilynwch y ddolen hon er mwyn darllen rhagor.\nMae'r Prif Weinidog yn nodi sut y mae Cymru yn bwriadu symud yn ôl i lefel rhybudd sero os bydd y sefyllfa iechyd cyhoeddus yn parhau i wella. Dilynwch y ddolen hon er mwyn darllen rhagor.\nMae Llywodraeth Cymru yn sicrhau bod £15.4 miliwn ar gael i gefnogi'r sectorau celfyddydau a diwylliannol yng Nghymru yn ystod pandemig parhaus COVID-19, mae'r Dirprwy Weinidog Dros y Celfyddydau a Chwaraeon, Dawn Bowden, wedi cyhoeddi. Dilynwch y ddolen hon er mwyn darllen rhagor.\nAr dydd Iau, llofnodwyd y Cytundeb Terfynol ar gyfer Bargen Twf Canolbarth Cymru gan Lywodraeth Cymru, Llywodraeth y DU ac awdurdodau lleol y rhanbarth, sef Cyngor Sir Ceredigion a Chyngor Sir Powys. Dilynwch y ddolen hon er mwyn darllen rhagor.\nAr ôl iddynt gyfarfod â Phrif Ysgrifennydd y Trysorlys, mae Gweinidogion Cyllid Cymru, yr Alban a Gogledd Iwerddon wedi galw ar y cyd i’r Trysorlys roi sicrwydd y bydd yr arian sy’n cael ei neilltuo i gefnogi’r ymateb i COVID yn cael ei ddarparu'n llawn. Dilynwch y ddolen hon er mwyn darllen rhagor.\nMae’r Gweinidog Iechyd Eluned Morgan yn annog pawb i'n ‘helpu ni, i’ch helpu chi’ wrth iddi gyhoeddi rhagor o gyllid i liniaru’r pwysau ar y Gwasanaeth Iechyd Gwladol a gofal cymdeithasol a’u helpu y gaeaf hwn. Dilynwch y ddolen hon er mwyn darllen rhagor.


BlogMenai.com: Mynediad i safleoedd hanesyddol\nBryngaed tua dwy erw o faint yn Llanddeiniolen, Arfon ydi Dinas Dinorwig a cafodd ei chodi - fel gweddill y bryngeiri sydd i 'w gweld yma ac acw ar hyd gorllewin Ynysoedd Prydain - yn ystod Oes yr Haearn. Mae 'n debyg mai ei phrif nodweddion sydd o ddiddordeb heddiw ydi ei maint - mae 'n fwy na'r rhan fwyaf o geiri tebyg a'r ffaith bod y muriau a'r ffosydd amddiffynol o'i chwmpas yn anisgwyl o eglur, cywrain a chyflawn.\nFel mae'n digwydd dwi'n 'nabod y safle yn dda iawn oherwydd i mi gael fy magu o fewn rhyw filltir a hanner iddi, ac arferem fynd yno i chwarae pan oeddym yn blant. I'r rhai ohonoch sydd heb fod i'r gaer, gellir cael syniad o sut safle ydi hi trwy edrych ar y fideo arbennig yma mae Gareth Roberts wedi ei wneud o'r safle.\nNid gwefan sy'n ymwneud a llefydd hanesyddol ydi Blogmenai, a'r rheswm dwi'n son am y lle ydi oherwydd i rhywun gysylltu a mi'r diwrnod o'r blaen i ddweud nad oedd perchenog y tir yn caniatau mynediad iddo i'r safle. Rwan mae'n rhaid i mi ddweud yma fy mod wedi bod i'r safle gyda chaniatad rai blynyddoedd yn ol. Yn amlwg, fel plant doeddem ni ddim yn trafferthu chwilio am ganiatad. Mae hefyd yn deg nodi ei bod yn rhesymol bod deiliaid tir eisiau edrych ar ol eu heiddo.\nOnd wedi dweud hynny, mae'n drist bod llawer o safleoedd hanesyddol yng Nghymru - sydd yn etifeddiaeth i ni oll - y tu hwnt i gyrraedd y rhan fwyaf o'r cyhoedd. Mae yna ddwy safle arall o fewn ychydig filltiroedd i Ddinas Dinorwig yn y sefyllfa yma.\nMae yna lawer o safleoedd yng Nghymru o dan ofal Cadw neu'r Ymddiriedolaeth Genedlaethol - ac mae'r rheiny ar gael i bawb. Mae yna lawer o safleoedd eraill nad ydynt ar gael oherwydd nad ydi'r perchnogion tir yn fodlon caniatau mynediant iddynt. Nid oes angen iddynt boeni. Dydi ceiri Oes Haearn ddim yn debygol o ddenu miloedd y bobl - mae ymweld a llefydd fel hyn yn ddiddordeb eithaf anarferol. Mae safleoedd enwog iawn megis Dun Aengus ar Inis Mor neu Dre'r Ceiri ar gopa'r Eifl yn llefydd distaw iawn hyd yn oed yng nghanol haf.\nUn o'r camau y gallai Adran Diwylliant, Chwaraeon a Thwristiaeth y Senedd ei gymryd i wella'r ddarpariaeth sydd ar gael ydi gweithio efo perchnogion tir i'w hannog i agor eu safleoedd hanesyddol am rannau o'r flwyddyn o leiaf - ac ystyried y posibilrwydd o dalu'r perchnogion unrhyw gostau sy'n deillio o wneud hynny - a rhoi cydnabyddiaeth ariannol bychan yn ychwanegol i hynny bosibl.\nRhys Mwyn said...\nHoffwn wybod mwy am y diffyg caniatad - rhag ofn fod modd gwneud rhywbeth i wella'r sefyllfa rhysmwyn@hotmail.co.uk\nMae'n beth reit ryfedd fod yr enw 'Dinorwig' mor gyslltiedig a'r chwaral, a'r gaer heb fod yn agos iawn iddi, a felly hefyd plwyf Llandinorwig.\nMae'r gaer a'r chwarel ym mhlwyf Llanddeiniolen\na chan arfer yr hen freiniau - gwleidyddiaeth "paleo" drwadl?\n"gorau po gyntaf; gorau po bella'" ?


Manylion y Ffeil i'w Llwytho i lawr: Pecyn Iaith Windows SharePoint Services 3.0\nPecyn Iaith Windows SharePoint Services 3.0Disgrifiad CyflymGyda'r pecyn templed iaith hwn, gallwch greu safleoedd SharePoint mewn ieithoedd ar wahân i'r iaith ddiofyn a ddewiswyd wrth osod.Ar y Dudalen HonManylion Cyflym:GorolwgGofynion y SystemCyfarwyddiadauAdnoddau Cysylltiedig22 mun 56KNewid Iaith:AlmaenegArabegBwlgaregCasacCatalanegCorëegCroategCymraegDanegDariEidalegEstonegFfinnegFfrangegFietnamegGroegegGwyddelegHebraegHindiHwngaregIseldiregJapanegLatfiegLithwanegMacedoneg (Cyn Weriniaeth Iwgoslafaidd Macedonia)Maleieg (Maleisia)Norwyeg (Bokmal)Portiwgaleg (Brasil)Portiwgaleg (Portiwgal)PwylegRwmanegRwsiegSaesnegSbaenegSerbeg (Lladin)SlofacegSlofenegSwedegThaiTsiecTsieinëeg (Traddodiadol)Tsieinëeg (Wedi Symleiddio)TwrcegWcreineg\nGorolwgMae pecynnau iaith yn golygu bod modd creu gwefannau mewn ieithoedd gwahanol; gallwch osod sawl pecyn iaith ar yr un gweinydd.\nGyda'r pecyn templed iaith hwn, gallwch greu gwefannau mewn ieithoedd ar wahân i'r iaith ddiofyn a ddewiswyd wrth osod. Nodyn Does dim angen i chi lwytho pecyn iaith i lawr ar gyfer yr iaith rydych chi wedi'i dewis wrth osod.\nMae angen i chi osod Office SharePoint Server 2007 SP2 cyn gosod y Pecyn Iaith hwn.\nMae angen i chi osod Diweddariad Cronnus Ebrill 2009 cyn gosod y Pecyn Iaith hwn.\nBrig y dudalenGofynion y SystemSystemau Gweithredu a Gefnogir Windows Server 2003 Service Pack 2\nY gofynion caledwedd sylfaenol:\nGweinydd â chyflymder prosesydd sy'n 2.5 GHz o leiaf\nI gael rhagor o wybodaeth a gofynion ynghylch ei ddefnyddio, edrychwch ar y safle Defnyddio technoleg Windows SharePoint Services 3.0.\nBrig y dudalenCyfarwyddiadauI osod hwn:\nLlwythwch y ffeil i lawr drwy glicio'r botwm Llwytho i Lawr (uchod) a chadw'r ffeil ar eich disg galed. Dwbl gliciwch y ffeil rhaglen SharePointLanguagePack.exe ar y ddisg galed i ddechrau'r rhaglen Gosod. Dilynwch y cyfarwyddiadau ar y sgrin i gwblhau'r gosod.\nI gael cyfarwyddiadau a gwybodaeth am ei ddefnyddio, edrychwch ar y safle Windows SharePoint Services yn Windows Server 2003. I dynnu hwn:\nAr y ddewislen Cychwyn, pwyntiwch at Gosodiadau ac wedyn clicio Panel Rheoli. Dwbl gliciwch Ychwanegu/Tynnu Rhaglenni. Yn y rhestr o raglenni sydd wedi'u gosod, dewiswch Pecyn Iaith SharePoint ac wedyn clicio Tynnu neu Ychwanegu/Tynnu. Os bydd blwch deialog yn ymddangos, dilynwch y cyfarwyddiadau i dynnu'r rhaglen. Cliciwch Iawn i gadarnhau eich bod am dynnu'r rhaglen. Brig y dudalenAdnoddau CysylltiedigMwy o ddeunyddiau Microsoft Office mae modd eu llwytho i lawr Brig y dudalen


Adrannau | UWP\nCroeso i Adran Gomisiynu Gwasg Prifysgol Cymru.\nCredwn mai sylw personol a deialog rhwng y tîm comisiynu a’n hawduron sy’n sicrhau’r canlyniad gorau i lyfrau’r Wasg. Mewn partneriaeth gydag awduron ac arbenigwyr, anelwn at lunio a gwerthuso cynigion, a datblygu teipysgrifau yn lyfrau o’r ansawdd uchaf o ran cynnwys ddeallusol.\nParchwn eich gwaith fel academyddion a’r ffaith eich bod yn ymddiried ynom i gymeryd y gofal gorau o’ch gwaith. Mae’r adran yn cydweithio’n agos gydag adrannau eraill o fewn y Wasg, ac ystyriwn yr hyn sydd fwyaf addas ar gyfer eich llyfr.\nNod yr adran ar bob adeg yw cynnal arfer da ar hyd y broses gomisiynu, ac mae’r drafodaeth gydag arbenigwyr pwnc yn rhan annatod o gyhoeddi academaidd.\nMae’r Wasg yn cyhoeddi ystod eang o deitlau ar gyfer y farchnad gyffredinol ar faterion Cymreig a Cheltaidd. Pwysleisiwn bod lle i ymagweddau mwy poblogaidd yn rhaglen gyhoeddi GPC, a rydym yn croesawi syniadau gan awduron nad ydynt yn academyddion.\nFelly, os ydych yn academydd profiadol gyda phrofiad o gyhoeddi, yn ymchwilydd ar ddechrau eich gyrfa, neu’r awdur llyfrau mwy poblogaidd eu naws, hoffwn glywed gennych.\n(Iaith Gymraeg a Phynciau Cymreig)\nCynorthwy-ydd Comisiynu a Golygyddol\nCroeso i Adran Gynhyrchu GPC.\nEin prif nod yw bodloni a chyrraedd disgwyliadau uchel yr awdur a’r darllenydd.\nRydym yn goruchwylio’r broses hanfodol o drawsnewid teipysgrif i fod yn gynnyrch cyhoeddedig gorffenedig – boed yn fonograff academaidd wedi’i argraffu, llyfr celf lliw, cyfeirlyfr, geiriadur, gwerslyfr, cyfnodolyn print ac electronig, neu e-lyfr. Fel y prif bwynt cyswllt i awduron wrth i lyfr gael ei greu, darparwn wasanaeth effeithlon a phersonol ar hyd pob cam drwy’r broses olygyddol a chynhyrchu, gan weithio i sicrhau ei bod yn un lefn.\nCanolbwyntiwn ar dywys y llyfr yn lân ar hyd pob cam o’r broses – wrth golygu copi, sganio a thrin delweddau, cysodi, prawfddarllen, mynegeio, dylunio’r clawr a diwyg y llyfr, argraffu a chreu’r fersiwn e-lyfr. O ganlyniad, gweithiwn tuag at greu cyhoeddiad o ansawdd sy’n cwrdd â’r safonau a ddisgwylir gan ein darllenwyr ac sy’n bodloni gofynion y prosiect ar yr un pryd. Mae boddhau anghenion yr awdur yn hynod bwysig, o’r man cychwyn gyda throsglwyddo’r deipysgrif hyd at gyhoeddi’r gyfrol orffenedig.\nMae’r adran yn gweithio tuag at gynnal y safonau uchaf posib o ran cywirdeb ac ansawdd golygyddol, i gynnal a chadw ein henw da fel gwasg prifysgol yn rhyngwladol.\nOs oes gennych unrhyw ymholiadau yn ystod y broses gynhyrchu, neu os hoffech wybodaeth rhagor am y broses, mae croeso i chi gysylltu â ni.\nRheolwraig Cynhyrchu a Golygyddol\nAdran Gwerthiant a Marchnata\nCroeso i Adran Gwerthiant a Marchnata GPC.\nNod yr adran yw sicrhau bod pob cyhoeddiad yn cael ei gyflwyno a’i hyrwyddo i werthwyr llyfrau yn y ffordd orau posib, ar raddfa genedlaethol a byd-eang.\nRydym yn sicrhau yr arddangosir pob llyfr, e-lyfr a chylchgrawn yn ein catalog teitlau newydd tymhorol, a anfonir at restr helaeth o lyfrgelloedd academaidd a siopau llyfrau. Yn ogystal, mae pob teitl newydd yn cael ei gyflwyno i’n timoedd gwerthu ymroddedig yn y Deyrnas Gyfunol, Ewrop, UDA a Chanada. Mae’r modd y dosbarthwn ein llyfrau’n rhyngwladol yn sicrhau bod y stoc cywir yn y man cywir ar yr amser cywir, yng Ngogledd a De America, Ewrop, Japan, China ac India.\nRydym yn rhan o’r byd llyfrau ar-lein sy’n arddangos ac yn gwerthu ein llyfrau ac e-lyfrau. Mae pob llyfr yn cael ei arddangos ar wefannau gwerthu llyfrau ar-lein allweddol megis Amazon, Blackwell’s a Waterstones, ac mae pob llyfr yn cael ei ddosbarthu trwy rwydwaith effeithiol o gwmnïau dosbarthu megis Academic Publishers, Dawson Books, E-books Corporation, Ebrary, Ebsco, Gardners, MyiLibrary a Barnes & Noble. Mae deunyddiau marchnata ychwanegol hefyd yn cael eu hanfon drwy ebost at lyfrgelloedd a siopau llyfrau academaidd perthnasol a chymdeithasau dysgedig.\nMae sgiliau a phrofiad eang y tîm Gwerthiant a Marchnata yn sicrhau ein bod yn datblygu a gweithredu strategaeth farchnata ar gyfer ein hawduron er mwyn cyflawni potensial rhyngwladol pob cyhoeddiad. Mae aelodau’r tîm, ynghyd ag awduron, golygyddion a’r adran Gomisiynu, yn gweithio’n ddiwyd gan fynychu cynadleddau a digwyddiadau allweddol, ac wrth lunio ymgyrch hyrwyddo a deunyddiau marchnata ar ebost, yn ogystal â dosbarthu taflenni, ffurflenni archeb, taflenni rhaghysbysu a chatalogau.\nOs hoffech gysylltu â ni ynghylch y gwaith yr ydym yn ei wneud i hyrwyddo llyfrau’r Wasg, mae pob croeso i chi gysylltu â ni.\nRheolwr Gwerthiant a Marchnata\nSwyddog Gwerthiant a Marchnata\nSwyddog Gwerthiant a Marchnata Cynorthwyol\nFfôn: +44 (0)2920 376999\nGwasg Prifysgol Cymru, Gorfestrfa’r Brifysgol, Heol Brenin Edward VII, Parc Cathays, Caerdydd, CF10 3NS\nOriau cyswllt: Dydd Llun – Dydd Iau, 9.00yb–4.30yh\nDydd Gwener, 9.00yb-4.00yh\nSut i gael hyd i ni: Cyfarwyddiadau i’r Wasg


Dewis caneuon Cân i Gymru 2018 – Golwg360\n22 Ionawr 2018 am 14:07 Diweddarwyd am 15:14\nMae teitlau ac enwau cyfansoddwyr yr wyth cân sydd wedi’u dewis ar gyfer rownd derfynol cystadleuaeth Cân i Gymru 2018, wedi’u cyhoeddi.\nBydd yr wyth cân yn cael eu perfformio yng nghanolfan Pontio, Bangor, ar Fawrth 1, ac yn cael eu darlledu’n fyw ar S4C gydag Elin Fflur a Trystan Ellis Morris yn cyflwyno’r rhaglen.\nBydd yr enillydd yn cael ei ddewis drwy bleidlais gan y gwylwyr gartref, ac fe fydd cyfansoddwr y gân fuddugol yn derbyn gwobr o £5,000.\n‘Dwi’m yn Dy Nabod Di’ – Dafydd Dabson ac Anna Georgina\n‘Tincian’ – Beth Williams-Jones a Sam Humphreys\n‘Dim Hi’ – Hana Evans\n‘Byw a Bod’ – Mared Williams\n‘Ysbrydion’ – Aled Wyn Hughes\n‘Ton’ – Gwynfor Dafydd a Michael Phillips\n‘Cofio Hedd Wyn’ – Erfyl Owen\n‘Ti’n Frawd i Mi’ – Owain Glenister\nY cerddorion Al Lewis, Heledd Watkins a Dewi ‘Pws’ Morris yw aelodau’r panel a ddewisodd yr wyth cân, a hynny o blith 114 o ganeuon a gafodd eu hanfon i’r gystadleuaeth.\n“Roedd nifer dda wedi cystadlu, a chroesdoriad da o oedrannau wedi cystadlu,” meddai Dewi Pws.\n“Roedd y safon yn amrywio dipyn, ond gawson ni lot o hwyl yn dewis yr wyth oedd yn dod i’r brig – roedd yna dipyn o anghytuno!\n“Geiriau yw fy mhethau i wastad wedi bod, dw i’n hoffi caneuon sy’n dweud rhywbeth – sy’n rhoi darlun neu emosiwn i ti.”


Hanes y Gatrawd - British Army Website\nYn y llun: Siencyn yr afr, sef masgot Catrawd y Cymry Brenhinol.\nSefydlwyd Catrawd newydd y Cymry Brenhinol ar Ddydd Gŵyl Dewi 2006 pan unwyd bataliwn rheolaidd, bataliwn wrth gefn a bataliwn troedfilwyr cadét y Ffiwsilwyr Brenhinol Cymreig a Chatrawd Frenhinol Cymru (Catrawd Droed y 24ain/41ain) yng Nghymru.\nMae gan y rhiant-gatrodau hyn hanes a threftadaeth sy'n dyddio'n ôl 300 mlynedd. Fe'u sefydlwyd gyntaf o fewn dyddiau i'w gilydd ym mis Mawrth 1689, pan gafodd Arglwydd Herbert o Chirbury a Syr Edward Dering eu gorchymyn gan Frenin William III, mewn un memrwn comisiynu, i greu catrawd o droedfilwyr i wasanaethu yn Iwerddon.\nErs y dyddiau cynnar hynny, mae'r catrodau hyn wedi cymryd rhan mewn llawer o ddigwyddiadau arwyddocaol yn hanes Prydain. Dros y blynyddoedd, mae enwau'r Catrodau hyn wedi esblygu i gyflawni rolau newidiol a diwallu anghenion cenedlaethol.\nY Rhyfeloedd Byd\nMae'r rhan hollbwysig a chwaraewyd gan ei milwyr yn y ddau Ryfel Byd yn unig yn sicrhau y bydd enwau'r 23ain neu'r Ffiwsilwyr Brenhinol Cymreig, y 24ain neu Gyffinwyr De Cymru, a'r 41ain neu'r Gatrawd Gymreig yn aros yn y cof ac yng nghalonnau pobl am amser hir iawn.\nYn 1969, er mawr dristwch, unodd y Cyffinwyr a'r Gatrawd Gymreig i ffurfio Catrawd Frenhinol Cymru. Ar gyfer y Rhyfel Mawr, mae'r ffigurau sy'n gysylltiedig â'r catrodau hyn o droedfilwyr yn ymddangos yn anghredadwy heddiw gyda 250,000 o ddynion mewn 105 o fataliynau yn cael 106 o Anrhydeddau Brwydro, ond collwyd 25,885 o fywydau gyda llawer mwy o filwyr yn cael eu hanafu a'u gwneud yn anabl am weddill eu hoes.\nEin treftadaeth ymladd\nMae cipolwg ar hanes y Cymry Brenhinol yn tanlinellu natur gyfoethog treftadaeth ymladd y Gatrawd. Ceir sawl achlysur lle y gwelwyd y rhiant-gatrodau yn ymladd ochr yn ochr, yn ymgyrchoedd Marlborough, yn Rhyfel y Crimea, yng Nghoedwig Memetz yn y Rhyfel Mawr ac yn olaf, yn 1944, wrth ryddhau dinas 's-Hertogenbosch yn yr Iseldiroedd.\nMae swyddogion a milwyr unigol wedi cael eu rhyngleoli rhwng catrodau ar hyd yr amser gan gyfrannu at gyfuniad cryf o frawdoliaeth a chyd-ddealltwriaeth.\nDaeth y Ffiwsilwyr Brenhinol Cymreig yn enwog am sawl ymgyrch; rhaid sôn am Minden yn 1759, Yorktown yn America, Albuhera yn y Penrhyn, achub y Lliwiau yn Alma yn ystod Rhyfel y Crimea, Rhyddhad Lucknow yn ystod y Miwtini yn India, yr anrhydedd unigryw a gafwyd ar ôl gwrthryfel Boxer yn Peking a'u hymgyrch ddewr yn 1944 yn Kohima wrth ffiniau India.\nMae'n bosibl bod Cyffinwyr De Cymru yn fwyaf enwog am ymgyrchoedd Marlborough ar adeg pan oedd y Dug yn Gyrnol arnynt ynghyd â Rhyfel America am Annibyniaeth, yn y Penrhyn yn Talavera, a rhyfeloedd y Sikh yn Chillianwallah. Roedd y rhan a gafodd ei chwarae ganddynt yn yr ymgyrch Zwlaidd yn drasig ac yn odidog; mae Isandlwana a Drifft Rorke yn debygol o aros yn y cof am amser hir.\nSefydlwyd y Gatrawd Gymreig yn 1719 fel Catrawd Fethedig i gyflawni dyletswyddau garsiwn, ac aeth ymlaen i ennill bri mewn ystod eang o ymgyrchoedd, yn fwyaf nodedig yng Nghanada, yn Rhyfel y Crimea, yn rhyfeloedd Napolean (lle y gwnaeth elfennau wasanaethu yn Waterloo a chyda'r Llynges Frenhinol fel Troedfilwyr y Llynges) heb sôn am y ddau ryfel byd a Korea yn dilyn hynny.\nYn fwy diweddar, mae milwyr y Ffiwsilwyr Brenhinol Cymreig a Chatrawd Frenhinol Cymru wedi chwarae rhan hanfodol mewn teithiau yng Ngogledd Iwerddon, y Balcanau ac Irac, gan ennill llawer o anrhydeddau, gwobrau unigol a chryn glod am eu cadernid a'u gwir broffesiynoldeb ynghyd â'u hiwmor Cymreig nodweddiadol a'u hymdeimlad o chwarae teg.\nMae'r Gatrawd wedi ennill 244 o Anrhydeddau Brwydro, sy'n llawer mwy nag y gellir eu dangos ar y Lliwiau, ac mae 43 o'i milwyr wedi cael gwobr fwyaf Prydain am ddewrder sef Croes Fictoria. Yn bennaf oll, heddiw, mae'r Gatrawd yn uniaethu'n gryf â Chymru a'i phobl, sy'n sicrhau bod pob Bataliwn sy'n rhan ohoni (boed yn rheolaidd, wrth gefn neu'n gadét) yn meddu ar ddawn unigryw ac yn cyd-dynnu'n dda.


Gêm cwningod hapusrwydd Ar-lein. Chwarae am ddim\nGêm cwningod hapusrwydd\nWedi chwarae: 2721\nChwaraewch y gêm cwningod hapusrwydd Ar-lein:\nGêm Disgrifiad cwningod hapusrwydd\nChwarae gwniaduron gyda chwningod hoyw ac ennill darn arian aur. I wneud hyn, mae angen i chi fonitro eu symudiadau yn ofalus. . Chwaraewch y gêm cwningod hapusrwydd ar-lein.\nNodweddion technegol y gêm cwningod hapusrwydd\nGêm cwningod hapusrwydd Ychwanegodd: 30.11.2011\nMae'r gêm yn cael ei chwarae: 2721 amser\nGemau fel y gêm cwningod hapusrwydd\nLawrlwytho gêm cwningod hapusrwydd\nEmbed y gêm cwningod hapusrwydd ar eich gwefan:\nI fewnosod y gêm cwningod hapusrwydd ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm cwningod hapusrwydd, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm cwningod hapusrwydd, hefyd yn chwarae yn y gêm:


Rhannu yn eich rhwydweithiau\nGall pobl ifanc helpu i ennyn diddordeb yn y cyfrifiad, ond eu rhieni a fydd yn llenwi'r holiaduron felly mae'n bwysig iawn eu bod yn ymwybodol ac yn gefnogol. Dyma rai syniadau i helpu eich myfyrwyr i gyfleu'r neges gartref.\nGyda'n gweithgareddau gwersi hanes a daearyddiaeth, bydd y myfyrwyr yn cynnwys eu teuluoedd neu eu gwarcheidwaid ac aelodau o'r gymuned wrth ofyn iddynt rannu eu straeon. Gall hyn fod yn ffordd wych o gyfleu neges y cyfrifiad mewn cartrefi.\nAnogir y myfyrwyr i ddefnyddio fformatau digidol i adrodd eu straeon, gan olygu eu bod yn ddelfrydol i'w rhannu mewn noson rhieni rithwir.\nCefnogwch y myfyrwyr drwy gymryd rhan yn ein cystadleuaeth, a gynhelir ym mis Ionawr. Rydym yn herio pobl ifanc i greu ymgyrchoedd i annog pobl i gwblhau'r cyfrifiad, a gallant gael effaith wirioneddol ar gael eu cymunedau i gymryd rhan.\nSoniwch am yr hyn y mae eich ysgol yn ei wneud mewn perthynas â'r cyfrifiad ar holl sianelau cyfathrebu eich ysgol. Rhannwch y wybodaeth ddiweddaraf yn yr e-gylchlythyr neu ar lwyfannau cyfryngau cymdeithasol eich ysgol.


Agenda for Pwyllgor Archwilio on Dydd Iau, 26ain Gorffennaf, 2018, 4.00 pm - CBSW\nDydd Iau, 26ain Gorffennaf, 2018 4.00 pm\nC ymddiheuriadau am absenoldeb ar ran y Cynghorwyr Dana Davies, Frank Hemmings, Ronnie Prince, Rondo Roberts a Rodney Skelland.\nCadarnhau Cofnodion PDF 83 KB\nCadarnhau Cofnodion y Cyfarfod a gynhaliwyd ar 31 Mai 2018.\nCyflwynwyd cofnodion y cyfarfod a gynhaliwyd ar 31 Mai 2018.\nPENDERFYNWYD - Llofnodi cofnodion y cyfarfod a gynhaliwyd ar 31 Mai 2018 fel cofnod cywir.\nCyf Archwilio: 2017 – 003 Rheoli Gwybodaeth – gan gynnwys Diogelwch Data: Dywedodd yr Arweinydd Archwilio bod gwelliannau’n dal i gael eu gwneud, fodd bynnag mae nifer fach o Reolwyr sydd yn anghofio rhoi gwybod i adran TGCh y Cyngor am staff sydd wedi gadael ac mae'r mater hwn wedi’i ddwyn i sylw'r Penaethiaid Adrannau perthnasol. Caiff casgliadau’r archwiliad eu cynnwys yn yr Adroddiad Archwilio Interim sydd i’w gyflwyno yng nghyfarfod y Pwyllgor Archwilio ym mis Medi 2018.\nRhaglen Waith PDF 46 KB\nDatganiad Cyfrifon 2017/18 PDF 37 KB\nAtodiad 1 , eitem 15. PDF 2 MB\nAtodiad 2 , eitem 15. PDF 75 KB\nAtodiad 3 , eitem 15. PDF 455 KB\nAtodiad 4 , eitem 15. PDF 150 KB\nCyflwynodd y Pennaeth Cyllid adroddiad (HF/78/18) yn gofyn bod Datganiad Cyfrifon yr Awdurdod ar gyfer blwyddyn ariannol 2017/18 yn cael ei gymeradwyo. Roedd copi o’r Datganiad Cyfrifon ynghlwm yn Atodiad 1 yr adroddiad.\nCyflwynwyd yr Adroddiad gan Reolwr y Gwasanaeth - Cyfrifeg, ac atgoffodd yr Aelodau fod y Pwyllgor Archwilio wedi ystyried Datganiad Cyfrifon y flwyddyn ariannol 2017/18 yn ei gyfarfod ar 31 Mai 2018. O ganlyniad i gamddatganiadau a ddaeth i’r amlwg yn ystod yr archwiliad, gwnaed newidiadau i nodiadau'r cyfrifon sydd wedi eu cytuno gan yr archwilydd. Mae crynodeb o’r prif gywiriadau a wnaed wedi’u nodi yn Arddangosyn 1, Atodiad 3. Yn unol â’r cais a wnaed yng nghyfarfod mis Mai, atodwyd copi o gyfrifon Gwasanaethau Masnachol Wrecsam Cyf yn Atodiad 4. Yna amlygodd ac eglurodd Rheolwr y Gwasanaeth yr addasiadau a’r newidiadau a wnaed i’r cyfrifon, fel y’u cytunwyd gan yr Archwilydd Allanol.\nWrth ystyried y Datganiad Cyfrifon gwnaeth yr Aelodau sylwadau am y materion canlynol gan ofyn am ragor o eglurhad yn eu cylch:\n· Nodyn ar Gyfrifon Rhif 35 -Gofal Cymdeithasol – Cronfa Dal Diogel ac Amwynder: Rhoddodd y Rheolwr Gwasanaeth – Cyfrifeg ragor o wybodaeth am y camau rheoli sydd yn eu lle ar gyfer rheolaeth dydd i ddydd Cyfrifon Dal Diogel unigol defnyddwyr gwasanaethau sy’n byw yn y gymuned nad ydynt yn gallu delio a’u materion ariannol eu hunain o ganlyniad i anallu meddyliol.\n· Nodyn ar Gyfrifon Rhif 36 -Credydwyr: Rhoddodd y Rheolwr Gwasanaeth – Cyfrifeg, ragor o wybodaeth am, a dadansoddiad o'r ffigyrau ar gyfer credydwyr Hirdymor a Byrdymor. Roedd nwyddau a gwasanaethau a gafwyd cyn 31 Mawrth 2018 na chodwyd anfoneb ar eu cyfer ac nad oeddent wedi eu cofnodi yn y system Cyfrifon sy’n Daladwy yn cyfrif am £8.4m o'r cyfanswm o £12m. Roedd y gweddill yn groniad o dâl gwyliau (£1.3m), credyd ar Dreth y Cyngor (£900k) a'r Cyfrif Refeniw Tai (£600k).\n· Mewn perthynas â’r 'Adroddiad Archwiliad o Ddatganiadau Ariannol’ gofynnwyd am sicrwydd y cymerwyd camau i oresgyn y problemau cysylltiedig â chywirdeb y cyfriflyfr cyffredinol a'r system cyfrifon sy’n daladwy a brofwyd yn ystod Awst a Medi 2017.\nDywedodd Matthew Edwards, Rheolwr Archwilio Ariannol, Swyddfa Archwilio Cymru (SAC), bod materion allweddol Swyddfa Archwilio Cymru wedi’u crynhoi yn yr 'Adroddiad Archwiliad o Ddatganiadau Ariannol’ a gyflwynwyd yn Atodiad 3 ac roedd yn fwriad gan yr Archwilydd Cyffredinol i gyhoeddi adroddiad archwilio diamod ar y datganiadau ariannol. Diolchodd i'r Pennaeth Cyllid a'i dîm am baratoi'r datganiad ariannol drafft i safon uchel ac am eu cymorth wrth alluogi proses lyfn a chwblhad didrafferth yr archwiliad.\nDiolchodd y Pwyllgor i'r Pennaeth Cyllid a'i dîm a Swyddfa Archwilio Cymru am gwblhau eu priod rolau mewn modd amserol a galluogi'r Cyngor i ddwyn ymlaen yr amserlen ar gyfer paratoi a chyhoeddi'r cyfrifon yn unol â Rheoliadau Cyfrifon ac Archwilio (Cymru) 2014.\n(i) Cymeradwyo’r Datganiad o Gyfrifon ar gyfer y flwyddyn ariannol 2017/18 a oedd ynghlwm yn Atodiad 1 i adroddiad HF/78/18\n(ii) Cymeradwyo cynnwys y llythyr sylwadau rheoli, fel y nodir ... gweler testun y cofnodion llawn ar gyfer yr eitem 15.\nAdroddiad Blynyddol y Pwyllgor Archwilio 2017/18 PDF 544 KB\nCyflwynodd y Pennaeth Cyllid adroddiad (HF/79/18) er mwyn galluogi ystyried Adroddiad Blynyddol 2017/18 Cadeirydd y Pwyllgor Archwilio. Atodwyd copi o’r Adroddiad Blynyddol sydd i’w gyflwyno i’r Cyngor ym mis Medi yn Atodiad 1 i’r adroddiad.\nCyflwynodd Cadeirydd y Pwyllgor Archwilio yr adroddiad a rhoddodd drosolwg o'r gwaith a wnaed gan y Pwyllgor yn ystod Blwyddyn Fwrdeistrefol 2017/18. Dywedodd fod y Pwyllgor yn dal i ychwanegu gwerth ac yn darparu sicrwydd ynghylch effeithiolrwydd amgylchedd rheoli’r Cyngor. Yn benodol, mae galw ar Benaethiaid Gwasanaethau i fynychu’r Pwyllgor Archwilio yn ôl yr angen i ateb cwestiynau ar faterion sy’n dod o dan ei Gylch Gorchwyl yn helpu i wella trefniadau llywodraethu ar lefel adrannol. Felly, argymhellodd bod yr Aelodau'n cymeradwyo'r Adroddiad Blynyddol i'w gyflwyno i'r Cyngor.\nPENDERFYNWYD - Argymell i'r Cyngor y dylid cymeradwyo Adroddiad Blynyddol y Pwyllgor Archwilio 2017/18, fel sydd ynghlwm yn atodiad 1 i adroddiad HF/79/18.\nRhaglen Ddatblygu Pwyllgor Archwilio 2018/19 PDF 402 KB\nCyflwynodd y Pennaeth Cyllid adroddiad (HF/80/18) er mwyn galluogi ystyried Rhaglen Ddatblygu Drafft y Pwyllgor Archwilio ar gyfer 2018/19. Roedd copi o'r Rhaglen Ddatblygu ynghlwm yn Atodiad 1 i'r adroddiad.\nCyflwynodd y Pennaeth Gwasanaeth - Archwilio a Thechnegol, yr adroddiad a dywedodd bod y Rhaglen Ddatblygu drafft wedi ei llunio gan ddefnyddio Arweiniad Ymarferol y Sefydliad Siartredig Cyllid Cyhoeddus a Chyfrifeg (CIPFA) a chanlyniadau Arolwg Effeithiolrwydd Pwyllgor Archwilio’r Cyngor 2018. Atgoffodd y Pennaeth Gwasanaeth yr Aelodau fod y Rhaglen Hyfforddi’n ddogfen hyblyg ac y gellid ei newid ar fyr rybudd. Mae’r fersiwn ddiweddaraf o Gylch Gorchwyl y Pwyllgor Archwilio sy'n seiliedig ar arweiniad Pwyllgor Archwilio CIPFA ynghlwm yn Atodiad 2.\nWrth ystyried yr adroddiad cytunwyd y dylai Cadeirydd ac Is-gadeirydd y Pwyllgor Archwilio drafod gyda swyddogion bynciau posibl ar gyfer y sesiynau hyfforddi cyn cyfarfod mis Medi'r Pwyllgor.\n(i) Cymeradwyo Rhaglen Ddatblygu drafft y Pwyllgor Archwilio fel sydd wedi’i atodi i adroddiad HF/80/18.\n(ii) Argymell i’r Cyngor y dylid cymeradwyo Cylch Gorchwyl diweddaredig y Pwyllgor Archwilio.\nArchwilio Mewnol - Adroddiad Gwrth-dwyll Blynyddol PDF 103 KB\nAtodiad 1 , eitem 18. PDF 792 KB\nAtodiad 2 , eitem 18. PDF 99 KB\nCyflwynodd y Pennaeth Cyllid adroddiad a oedd yn galluogi rhoi ystyriaeth i Adroddiad Gwrth-dwyll 2017/18 (HF/76/18).\nCyflwynodd yr Arweinydd Archwilio yr adroddiad a rhoddodd drosolwg o'r trefniadau gwrth-dwyll sydd ar waith i liniaru'r risg o dwyll o fewn y Cyngor. Roedd yr adroddiad yn cynnwys gwybodaeth am dueddiadau cenedlaethol, yn asesu effeithiolrwydd trefniadau gwrth-dwyll y Cyngor ac yn rhoi rhagor o wybodaeth ar y mathau hynny o dwyll y rhoddwyd crynodeb ohonynt yn yr adroddiadau Archwilio Mewnol a dderbyniwyd yn rheolaidd gan y Pwyllgor Archwilio yn ystod 2017/18. Mae risg cynhenid sylweddol o dwyll i bob awdurdod ond nid oes fawr o dystiolaeth fod twyll yn broblem fawr yn Wrecsam, fodd bynnag mae'n hanfodol ailasesu risg yn rheolaidd. Mae gan y Cyngor agwedd 'dim goddefgarwch' tuag at weithgaredd twyllodrus ac mae'n cynnal diwylliant gwrth-dwyll llwyddiannus sy'n cynnwys gweithdrefnau sy'n cyd-fynd ag arfer da, yn wydn ac sydd ar hyn o bryd yn cael eu hystyried yn gymesur â'r risg.\n· Twyll caffael yw’r maes lle mae'r mwyaf o risg ac sy’n sy'n cyfrif am 56% o dwyll amcangyfrifedig Llywodraeth Leol.\n· Gofynnodd yr Aelodau am sicrwydd bod trefniadau gwrth-dwyll digonol yn eu lle i liniaru'r risg yn y Cyngor. Cyfeiriodd y Rheolwr Gwasanaeth - Archwilio a Thechnegol, at y polisïau a'r gweithdrefnau gwrth-dwyll sefydledig. Mae’r Cyngor yn adolygu datblygiadau cenedlaethol yn gyson er mwyn cynnal ymwybyddiaeth gyfredol o'r math o dwyll y gall fod yn agored iddo ac mae’n rhan o'r Rhwydwaith Gwrth-dwyll Cenedlaethol. Yn ychwanegol mae erthyglau a bwletinau yn cael eu cynnwys mewn newyddlenni staff yn rheolaidd er mwyn codi ymwybyddiaeth o weithgaredd twyllodrus posibl.\n· Gofynnwyd am ragor o wybodaeth ar y ddau achos o dwyll a ddarganfu ac a brofodd y Cyngor yn ystod 2017/18.\n· Soniodd yr aelodau am y gwaith da y mae staff y Cyngor yn ei wneud i ddatgelu achosion o dwyll budd-dal, fodd bynnag mynegwyd pryder ynghylch diffyg adborth ar yr achosion y mae'r Cyngor yn eu hatgyfeirio i Wasanaeth Twyll a Gwallau'r Adran Gwaith a Phensiynau.\n· Mewn ymateb, dywedodd y Pennaeth Cyllid y caiff yr holl achosion o dwyll budd-dal, yn unol â’r Cytundeb Lefel Gwasanaeth Cenedlaethol, eu hatgyfeirio i’r Gwasanaeth Twyll a Gwallau er mwyn iddyn nhw gyflwyno’r cosbau priodol. Mae gwelliant wedi bod yn lefel yr adborth a geir ac mae’r Cyngor yn awr yn derbyn adroddiadau chwarterol gan y Gwasanaeth Twyll a Gwallau yn amlinellu eu perfformiad. Dangosodd yr adroddiadau hyn, o’r 102 achos a atgyfeiriwyd at y gwasanaeth twyll a gwallau yn ystod 2017, bod pump wedi arwain at erlyniadau a bod dwy gosb weinyddol wedi eu cyflwyno.\n· Dywedodd y Pennaeth Cyllid bod angen parhau i adolygu effeithiolrwydd y CLG gyda'r Adran Gwaith a Phensiynau. Cytunodd y byddai’n cysylltu â Rheolwr y Gwasanaeth Twyll a Gwallau i drafod camau posibl i wella ansawdd yr adborth a dderbynnir. Yn ychwanegol bydd adroddiadau Gwrth-dwyll a gyflwynir i’r Pwyllgor Archwilio yn y dyfodol yn cynnwys paragraff ar gynnydd yr achosion o ... gweler testun y cofnodion llawn ar gyfer yr eitem 18.\nStrategaeth Gwrth-dwyll 2018/21 PDF 120 KB\nAtodiad 1 , eitem 19. PDF 578 KB\nAtodiad 2 , eitem 19. PDF 566 KB\nAtodiad 3 , eitem 19. PDF 102 KB\nCyflwynodd y Pennaeth Cyllid adroddiad (HF/77/18) a oedd yn galluogi rhoi ystyriaeth i'r Strategaeth Gwrth-dwyll ar gyfer 2018/19. Roedd copi o’r Strategaeth arfaethedig ar gyfer 2018-21 ynghlwm yn Atodiad 1 ac roedd y Polisi a'r Gweithdrefnau Gwrth-dwyll ynghlwm yn Atodiad 2.\nCyflwynwyd yr adroddiad gan yr Arweinydd Archwilio a dywedodd y bydd y dogfennau hyn yn disodli’r Strategaeth Gwrth-dwyll bresennol a gytunwyd gan y Bwrdd Gweithredol ar 15 Medi 2015. Amlygodd y prif bwyntiau yn yr adroddiad a’r ffaith bod bwriad i gyflwyno’r ddwy ddogfen i’r Bwrdd Gweithredol er cymeradwyaeth, yn amodol ar ganlyniadau unrhyw ymgynghoriad gyda’r Penaethiaid Gwasanaeth.\nYn ystod y drafodaeth ddilynol, cododd yr aelodau’r pwyntiau canlynol yn benodol:\n· Cyfeiriwyd at yr amser y mae’n ei gymryd i gwblhau ymchwiliad i rai achosion o dwyll, yn arbennig os oes achos troseddol hefyd ar y gweill.\n· Gofynnwyd am sicrwydd os daw gweithgaredd twyllodrus i’r amlwg bod y Cyngor yn gweithredu'n gadarn er mwyn sicrhau'r gosb a'r camau gwneud iawn ac adfer priodol yn erbyn yr unigolion dan sylw. Cadarnhaodd y Rheolwr Gwasanaeth - Archwilio a Thechnegol bod gan y Cyngor agwedd dim goddefgarwch tuag at dwyll a bod camau'n cael eu cymryd yn unol â Pholisi a Gweithdrefnau Gwrth-dwyll y Cyngor.\n· Cytunwyd y dylid rhoi gwybod i Aelodau’r Pwyllgor Archwilio am unrhyw newidiadau i eiriad y ddogfen a allent fod yn angenrheidiol ar ddiwedd y cyfnod ymgynghori gyda Phenaethiaid Adrannau.\nPENDERFYNWYD – argymell i’r Bwrdd Gweithredol y dylid cymeradwyo Strategaeth Gwrth-dwyll 2018-21 fel sy’n atodedig i adroddiad HF/77/18, yn amodol ar unrhyw newidiadau angenrheidiol ar ddiwedd y cyfnod ymgynghori gyda Phenaethiaid Adrannau.\nAdroddiadau Cenedlaethol Swyddfa Archwilio Cymru PDF 292 KB\nAtodiad 1 , eitem 20. PDF 143 KB\nCyflwynodd y Pennaeth Cyllid adroddiad (HF/81/18) yn rhoi diweddariad i'r Pwyllgor Archwilio ar yr adroddiadau perfformiad cenedlaethol a gyhoeddwyd gan Swyddfa Archwilio Cymru ers Ionawr 2018. Mae'r adroddiad hefyd yn cynnwys gwybodaeth am sut y mae eu casgliadau wedi cael eu hystyried gan y Cyngor a’u cynnwys mewn cynlluniau gweithredu lleol.\nPENDERFYNWYD - Nodi’r adroddiadau cenedlaethol a gyhoeddwyd gan Swyddfa Archwilio Cymru ac ymatebion y Cyngor fel y maent wedi’u nodi yn adroddiad HF/81/18.


Diwrnod Iechyd Meddwl y Byd Iechyd meddwl yn y gweithle – Mental Health / Iechyd Meddwl - Cardiff University\n10 Hydref yw Diwrnod Iechyd Meddwl y Byd 2017, ac iechyd meddwl yn y gweithle yw’r ffocws eleni a bennwyd gan Ffederasiwn Byd-eang Iechyd Meddwl.\nYm Mhrifysgol Caerdydd rydym yn mabwysiadu dull o fynd i’r afael â iechyd meddwl a lles ein myfyrwyr a staff sy’n cofleidio’r sefydliad cyfan. Fel rhan o brosiect a ariennir gan Hefce, bydd y Ganolfan Cefnogi a Lles Myfyrwyr yn cydweithio â Phrifysgol Gorllewin Lloegr, Prifysgol Efrog, Prifysgolion y DU, a Student Minds er mwyn arwain ‘Strategic Approaches to Student Mental Health’.\nMae Prifysgolion y DU yn galw ar Brifysgolion i wneud iechyd meddwl yn rheidrwydd strategol fel rhan o’u dull #stepchange.\n“Mae iechyd meddwl yn bwysig. Mae’n effeithio ar ein cysylltiadau a’n lles. Mae’n pennu sut rydym yn dysgu, a pha mor gynhyrchiol yr ydym. Efallai mai’r ffordd rydym yn deall ac ymagweddu at iechyd meddwl yw ein her fwyaf”.\nEin ffocws allweddol yng Nghaerdydd fydd:\nNewid y naratif: mae angen ar addysg uwch atebion sy’n ei galluogi i symud oddi wrth fodelau darpariaeth lles adweithiol sy’n seiliedig ar iechyd i rai sy’n gweddu’n strategol â datblygiad addysgol a phersonol.\nYmgorffori gwytnwch yn y cwricwlaidd a’r cyd-gwricwlaidd, a symud y pwyslais i sgiliau a addysgir, yn hytrach na darparu gwasanaeth.\nPerthnasedd Gwasanaethau Lles: mae angen ar addysg uwch amrywiaeth o blatfformau y gall ymgysylltu â myfyrwyr drwyddynt parthed eu iechyd emosiynol. Yn aml, gwelir lles/iechyd meddwl fel rhywbeth i’w flaenoriaethu pan fydd yn dirywio, yn hytrach na rhywbeth y mae’n rhaid rhoi sylw digonol iddo o hyd i’w gynnal er mwyn atal dirywiad.\nAteb y galw: Ni all dulliau lles presennol, nad ydynt yn berthnasol i bawb, fodloni’r galw a ragwelir ar gyfer darpariaeth gwasanaeth. Bydd dull strategol yn caniatáu ymyriadau cynnar i reoli’r risg i fyfyrwyr/staff a all fod yn profi salwch meddwl difrifol.\nMae’r ddarpariaeth bresennol o fewn Gwasanaethau Cefnogi a Lles Myfyrwyr yn rhannu ei ffocws rhwng dulliau adweithiol (gan gynnwys apwyntiadau therapiwtig un-wrth-un, gweithdai, a grwpiau), a dulliau rhagweithiol. Mae’n dulliau rhagweithiol yn anelu at:\nGwella gallu myfyrwyr a staff i adnabod salwch iechyd meddwl\nHyrwyddo lles drwy’r sefydliad drwyddo draw\nGwella cyfleoedd hyfforddi staff a myfyrwyr\nMynd i’r afael â meysydd iechyd meddwl a lles allweddol (meddwl am hunanladdiad, gofid meddwl, bod yn agored i niwed, gwytnwch, stigma iechyd meddwl, profiadau o drais a cham-drin)\nMynychder Achosion Iechyd Meddwl\nYn ôl y Swyddfa Ystadegau Gwladol (2001), mae 1 ym mhob 4 oedolyn ym Mhrydain yn profi o leiaf un broblem iechyd meddwl ddiagnosadwy mewn unrhyw flwyddyn benodol, ac mae 1 ym mhob 6 yn ei phrofi mewn unrhyw gyfnod penodol. Gorbryder yn gymysg ag iselder yw’r anhwylder iechyd meddwl mwyaf cyffredin ym Mhrydain, gyda 9% o bobl yn bodloni’r meini prawf ar gyfer diagnosis a rhwng 8-12% yn profi iselder mewn unrhyw flwyddyn benodol. Iselder yw prif achos salwch ac anabledd ledled y byd bellach.\nMae problemau iechyd meddwl yn effeithio ar y ffordd mae pobl yn meddwl, teimlo, ac ymddwyn; ac i lawer o bobl sy’n astudio neu weithio, bydd yn effeithio ar eu gweithgarwch beunyddiol (presenoldeb, perfformiad, canolbwyntio, a chyrhaeddiant). Gall iechyd meddwl hefyd effeithio ar y ffordd rydym yn cyfathrebu ag eraill ac ar ein perthnasau gwaith.\nMae llawer o bobl sy’n dioddef o salwch iechyd meddwl yn ceisio cuddio eu teimladau am eu bod yn ofni ymatebion pobl eraill. Er mwyn gallu mynd i’r afael ag iechyd meddwl drwy’r holl sefydliad, mae Prifysgol Caerdydd yn deall bod rhaid i ni gydnabod bod myfyrwyr a staff yn cael eu heffeithio gan stigma a all fod yn rhwystr i siarad yn agored am salwch iechyd meddwl a lles. Rydym wedi llofnodi’r Time to Change Pledge, sy’n canolbwyntio ar staff a myfyrwyr fel ei gilydd, gan fynd i’r afael â stigma iechyd meddwl ar y campws.


iElegance? Wythnos gyntaf fy ymfudiad i MacBook Pro | Martech Zone\niElegance? Wythnos gyntaf fy ymfudiad i MacBook Pro\nDydd Sul, Hydref 29, 2006 Douglas Karr\nErbyn hyn, rydych chi eisoes wedi cael gormod o hysbysebion Mac vs PC:\nY gwir yw nad wyf yn siŵr eu bod yn hoelio’r hyn y mae defnyddwyr Mac yn ei fwynhau. Yn ddiau, mae'r holl iLife, iMovies, iTunes, ac ati yn wych i'w defnyddio. Hefyd, nid yw'n syndod bod pobl greadigol wrth eu bodd yn defnyddio Mac. Gallai peth ohono fod bod pobl fel Adobe a rhaglenni fel Quark wedi cael cychwyn ar Mac.\nYr elfen y credaf fod Apple ar goll o'r hysbysebion hyn yw ceinder y rhyngwyneb defnyddiwr. Er bod Windows wedi esblygu a dynwared llawer o nodweddion Apple mewn gwirionedd, nid ydynt eto wedi dal rhwyddineb eu defnyddio.\nRydw i'n mynd i ddangos fy oedran yma, ond dechreuais yn y diwydiant hwn trwy raglennu rhesymeg ysgolion mewn Rheolwyr Rhesymeg Rhaglenadwy (PLCs), symud i DOS, PLCs integredig i DOS, a datblygu, integreiddio a gweithredu cymwysiadau ar Microsoft Windows, IBM OS2. Gweinydd Warp / Warp, ac ati. Nid yw erioed wedi bod yn syml, ond rwyf bob amser wedi herio fy hun wrth ddarllen ac arbrofi i awtomeiddio ac integreiddio mwy a mwy. Mae gen i lawer o brofiad, ac efallai y dywedwch fy mod i'n 'Microsoft Guy', ar ôl ei ddefnyddio fel fy mhrif offeryn yn fy swyddi yn ystod fy ngyrfa gyfan.\nMae OSX (System Weithredu Mac), yn llai anniben, yn syml i'w ddefnyddio, yn hawdd ei drin, ei addasu, ei integreiddio, ac ati. I ddweud y gwir, un o'r eiliadau mwyaf doniol a gefais oedd pan nad oeddwn yn gallu darganfod sut i osod a rhaglen. Doeddwn i ddim yn sylweddoli y gallwn ei lusgo i'm ffolder Ceisiadau. Onid ydych chi'n dymuno ei fod mor syml â hynny ar Windows? Sheesh.\nO ran rhyngweithio yn y gwaith (rydym yn siop Microsoft), nid wyf wedi cael unrhyw broblemau. Dim problemau mynd ar y rhwydwaith, cyrchu diwifr, defnyddio Office ac anfon a rhannu ffeiliau. Mae wedi bod yn eithaf di-boen. Mae gen i Parallels yn rhedeg 'rhag ofn' mae angen i mi redeg XP ... ond rydw i'n ei redeg allan o Ffenestr ar y Mac (mae'n anhygoel). Yno mae gen i Microsoft Access a Microsoft Visio.\nFelly ... byddai'n rhaid iElegance fy ngair cyntaf. Mae Apple yn gwneud gwaith gwych mewn rhyngwyneb hardd, syml sy'n rhedeg yn eithaf perffaith. Pan fyddaf wedi newid o gyfrifiadur personol i gyfrifiadur personol yn y gorffennol, mae'n onest wedi cymryd mwy o amser nag y mae'n rhaid iddo newid i'r Mac. Mae fy argraff.\nUwchraddio WordPress i 2.05 heb wneud llanast o'ch gwefan!\nHydref 30, 2006 am 5:42 AM\nCroeso i fyd rhyfeddol Mac 🙂\nRwyf wedi cael fy amlygiad Mac cyntaf yn gynnar yn yr 80au, pan welais demo a bwysleisiodd y ffaith bod Macs yn gyfeillgar (fel yn “Mewnosodwch y ddisg” yn hytrach na “insert disk”). Pan dreuliais flwyddyn yn yr UD ym 1986, dim ond Macs oedd gan y gwlân. Roeddent mor hawdd i'w rhwydweithio, a beth oedd swyn i wneud graffeg (heddiw, byddai rhywun yn galw hynny'n “graffeg”). Am rai blynyddoedd bûm yn gweithio gyda chyfrifiaduron personol, yn bennaf am y rheswm na allai un fel myfyriwr fforddio Mac ar y pryd. Yna eto cefais Mac hardd (5200), a oedd yn rhagflaenydd, er nad oedd mor llwyddiannus, o'r iMac. Yna eto, pan ddaeth Windows XP allan, cefais fy nhemtio i brynu Gliniadur Sony. Nid yn unig y gwnaeth y gefnogaeth dechnoleg sugno, ar y pwynt hwnnw dechreuais wneud arian gyda fideo, ac nid oedd gorfod ail-gistio'ch cyfrifiadur bob awr gyda'r cleient yn eistedd nesaf atoch chi, yn brofiad da. Felly fe wnaethon ni neidio ar y bandwaggon Final Cut, sydd eisoes â fersiwn 1.25. Heb ddifaru unwaith. Heddiw rydyn ni'n 2 yn y swyddfa, ac mae gennym ni 5 Mac; popeth o Mac mini bach, twr G4 hennaidd (allwch chi ddychmygu cyfrifiadur 7 oed sy'n dal i edrych yn dda, ac sy'n dal i fod yn ymarferol?) hyd at G5 gyda 4 prosesydd.\nGwaelod llinell: Efallai y bydd Macs yn costio mwy yn y cam cychwynnol, ond maen nhw'n arbed cymaint mewn costau cynhyrchiant, yn hwyl gweithio gyda nhw, yn ddiogel rhag firysau. Maen nhw'n gweithio yn unig.


Hyfforddwr Canŵ a Chaiac (Dŵr cysgodol)\nOs ydych am hyfforddi canŵio a chaiacio ar ddŵr cysgodol, mae’r hyfforddiant hwn dros ddeuddydd yn canolbwyntio ar sut i ddysgu’r sgiliau technegol a thactegol i badlwyr canŵ a chaiacau mewn amgylchedd o ddŵr cysgodol. Bydd y cwrs yn eich helpu i gynllunio a chynnig sesiynau diogel a hwyliog sy’n galluogi’r dysgwyr i wneud cynnydd, a byddwch yn archwilio agweddau penodol i’ch helpu i hyfforddi dysgwyr nodweddiadol sy’n berthnasol i chi a’r amgylchedd dŵr cysgodol.\nEr mwyn dod yn Hyfforddwr Canŵ a Chaiac (Dŵr Cysgodol) rhaid i chi gwblhau asesiad undydd, sy’n un ymarferol ar y cyfan, yn llwyddiannus. Bydd hyn yn cynnwys asesiad o’ch sgiliau hyfforddiant ymarferol a sgiliau diogelwch ac achub; gyda thrafodaeth a chwestiynu proffesiynol ar ben hynny.\nHyfforddiant Craidd i Hyfforddwyr\nHyfforddiant i Hyfforddwyr Canŵ a Chaiac (Dŵr Cysgodol)\nCymhwyster Hyfforddiant eLearning\nTystiolaeth o weithrediad safonau gofynnol:\nHyfforddiant Cymorth Cyntaf 1 diwrnod dilys\n16 oed neu hŷn\nAsesiad: 1 diwrnod (09:00 - 17:00)\nHyfforddiant: £200 y pern


Llyfrgell Owen Phrasebank - pwll\nPan gyrhaeddais Pwll y Bont rhoddais y gêr i lawr yn ofalus ar y dorlan.\nYng Nghaerdydd fe ddymchwelyd pwll nofio 50 metr yng Nghaerdydd i adeiladu Stadiwm y Mileniwm.\nRoedd yn byw ac yn bod ar ben y pwll dydd Sul a dydd gwaith tan y diwedd.\nYn y gogledd cynhyrchwyd 3.5 miliwn tunnell gan 15,900 o lowyr mewn 34 pwll.\nIslaw'r dref ceir y pyllau hyn: Pwll Police Station, Pwll Gro, Pwll Wil Wmffra a Phwll Gorsbach.\nRydw i'n gorfod ymarfer yn fy mhwll lleol - pwll 25 llathen.\n'I fyny at Pwll Mawr,' atebodd Bleddyn yn onest.\nYn ysgol Salvador Allende roedd yna lyfrgell, pwll nofio a maes chwarae.\nTra 'roeddwn ynghanol y sgarmes efo'r gwyniedyn mawr yn y Pwll Defaid, 'roedd Jim wedi mynd i brofedigaethau mawr ym Mhwll y Bont.\nAeth brawd i fam Euros, er bod ei dad yn faijer pen-pwll, ac yn gyfrifol am gyflogi'r glowr, yn dramp am beth amser.\nWedi'r holl dreialon, y morloi, llamyddion, rhwydi, creyr glas, a glas y dorlan yn nyddiau mebyd potsiars a gwenyn Cymag - mae dy rawd wedi ei redeg, a rhaid i eraill fynd dros grych pwll y bont eleni.\nTeimlwn y sewin yn tynnu a phlycian fel ci anniddig wrth gortyn.ym mherfeddion y pwll.\nUn diwrnod, a John Howell ac Alf Williams yn defnyddio'r uchelseinydd ym Mhontlotyn, yr oedd gwr ifanc newydd ddychwelyd adref o'r pwll, ac yn bwyta'i swper yn y gegin gefn.\nPryd yr agorwyd y pwll ?\nOs gallwn ni aros yn ymyl y lle a gwylio Pwll Mawr, hwyrach y gallwn ni weld pwy ydyn nhw.\n'Mae'n siw^r fod yna ddigon o bysgod yn Pwll Mawr.'\nDdim hyd yn oed ymarfer mewn pwll 25 metr.\nDaeth yr haul o rywle i wenu'n braf wrth i'r ddau gyrraedd Pwll Mawr.\nMi aethon nhw a phob peth oddi yno yn flodau ac yn llwyni - a hyd yn oed y pwll pysgod a'i drigolion.\nCerddais i wddf y Pwll Defaid yn ofalus.\nsuai'r lein wrth dorri'r dwr wrth iddo ruthro i fyny'r pwll.\nDro arall - wam - ac y mae'r sewin yn sownd a'r pwll yn drochion i gyd!\nPob pwll ar gau oherwydd streic y glowyr.\nNid oedd yn gyfarwydd â physgota yn y nos efo plu, ac yr oedd wedi gadael blaen llinyn ar ôl blaen llinyn, fel trimins ar fasarn a gwern, o gwmpas y pwll.\nMi fuo yno am flynyddoedd, y pwll tar, a phan oedd hi'n boeth, roedd yna gannoedd o swigod ar ei wynab o, ac mi fyddan ni'n eu clecian nhw hefo piga drain." "Ffendiodd rhywun pwy wnaeth?" "Naddo.\nSerch hynny, mae modd ychwanegu ambell eitem ac, ar hyn o bryd, rydym yn paratoi ar gyfer arddangos pen carreg Celtaidd o fferm Hendy, Llanfair-pwll.\nCyhuddodd Reg o ymyrryd yn rhywiol gyda hi mewn pwll nofio ond daeth yn amlwg yn ddiweddarach mai Mark oedd wedi talu iddi wneud y cyhuddiad.\nOs dechreuir yn rhy fuan, yna mae siawns difetha'r pwll am amser hir.\nOnd nos Sadwrn diwethaf yr oedd yn ddigon teg i rywun holi tybed na fyddai wedi bod yn well cadw Pwll y Gymanwlad a chael y tîm rygbi i ganolbwyntio ar nofio yn hytrach nai weld yn suddo i'r iselderau o gêm i gêm.\nWrth deithio trwy Lanfair-pwll, a cheisio darllen enw llawn anhygoel y pentref hwn, clywir llais yn rhuo yn y pellter.\nFe wrantai o nad oedd yr un enaid yn cerdded ar hyd Stryd Pwll y funud yma.\nCharlie oedd ei bartner cyson yn y pwll nofio.\nGydag un ruad llamodd y Mercedes o'i gaethiwed a disgynnodd Elis Robaitsh yn glwt i'r pwll llaid.\nCyrhaeddod Diane Gwmderi yn Ionawr 1998 ar ôl i Emma gyhuddo Reg o'i chyffwrdd mewn pwll nofio.\nAr y dechrau 'roedd yn gweithio fel swyddog undeb yn y pwll glo lleol ond bu'n rhaid iddo newid cyfeiriad wrth i'r pwll gau.\nMae'n clebran fel pwll tro, ond mae'n alluog ac mae ganddi gysylltiadau da a fu o gymorth i mi droeon.\nCyrhaeddodd Jim a minnau y Pwll Defaid fel yr oedd yn nosi.\nAeth Rhys â hi draw at y pwll tywod ac aros yno gyda hi tra codai hi dwmpathau bach o dywod.\nMae un pwll uwchlaw'r Pandy sy'n dwyn yr enw rhyfedd Llyn Sbwnyn.


Cymraeg i Oedolion - Grwp Llandrillo Menai\nFu yna erioed amser gwell i ddysgu'r Gymraeg! Pa un a ydych yn rhiant, yn gyflogwr, yn aelod o dîm chwaraeon neu ddim ond am allu cyfarch eich ffrindiau, fu yna erioed amser gwell i ddysgu'r Gymraeg. Mae gennym dîm gwych o diwtoriaid brwdfrydig sy'n barod i'ch rhoi\nDewch i ddysgu Cymraeg!\nGall dysgu Cymraeg agor drysau i gyfleoedd a phrofiadau newydd: gall helpu eich gyrfa gan fod llawer o swyddi yn gofyn am ddealltwriaeth o’r Gymraeg, gall eich helpu i ddod i adnabod pobl yn eich cymuned ac i gymryd rhan mewn amrywiaeth o weithgareddau.\nCewch ymuno â dosbarthiadau Cymraeg i Oedolion mewn sawl lleoliad ar draws y rhanbarth - o Ddolgellau i Ddinbych. Efallai eich bod yn ddechreuwr pur neu’n ddysgwr lefel uwch - beth bynnag fo’ch lefel mae cwrs ar eich cyfer chi!\nMae’r cyrsiau’n amrywio o ran amser, hyd a pha mor ffurfiol ydynt. Mae cyfleoedd i chi ymarfer siarad Cymraeg mewn awyrgylch gyfeillgar a chefnogol gyda dysgwyr eraill a siaradwyr Cymraeg rhugl.\nPam dysgu Cymraeg?\nOs ydych yn cyflogi pobl...\n...gallwch fanteisio ar y cyfle i ddatblygu staff dwyieithog a’ch gwneud yn fwy deniadol i gwsmeriaid.\nOs ydych yn hoffi sialens...\n...dysgwch sgil newydd a chyn bo hir cewch weld bod yr iaith yn fyw ac yn iach yn y rhan fwyaf o gymunedau Cymru.\nOs ydych eisiau mwynhau diwylliant Cymru...\n...efallai eich bod yn falch o fod yn Gymro neu’n Gymraes ond nad ydych wedi cael y cyfle i ddysgu’r iaith.\nOs ydych eisiau gwella rhagolygon eich gyrfa...\n...Caiff y Gymraeg ei defnyddio fwyfwy fel iaith fusnes, cofrestrwch ar gwrs Cymraeg i gael mwy o gyfleoedd i ddatblygu eich gyrfa.\nClic Clic Cymraeg\nBwriad cwrs Clic Clic Cymraeg ydy eich cynorthwyo i ddysgu Cymraeg fel ychwanegiad i'r hyn y byddwch yn ei wneud yn y dosbarth\nDewch i wybod mwy\nGweld holl gyrsiau Cymraeg i Oedolion Chwilio:\nDewis... Llawn Amser Lefel A / AS Graddau Prentisiaethau Oedolion a Chymuned Proffesiynol Cyrsiau byr i fusnes Cymraeg i Oedolion\nAm fwy o wybodaeth ac i gofrestru ewch i dysgucymraeg.cymru